Урушдан олдин душманни даъват қилишнинг ҳукми\nBy Шайх Саидаҳмад Нуриддин on 12/04/2015 ЖИҲОД ФИҚҲ\nБир гуруҳ уламолар душманга даъват етган ёки етмаганлигидан қатъий назар урушдан олдин яна бир бор уларга даъватни етказиш вожиб эканини айтганлар. Бу имом Моликнинг фикридир.\nБошқа бир жамоат уламолар эса, ҳар қандай ҳолатда ҳам душманга даъватни еткизиш вожиб эмас дейишади. Бу ҳанбалий мазҳабидаги фикрлардан биридир.\nЖумҳур (аксар) уламолар эса бу борада даъват етган кишилар билан даъват етмаган кишилар ўртасини ажратадилар. Уларнинг фикрича, даъват етган кишиларни қайтадан даъват қилиш вожиб бўлмай, балки мустаҳабдир. Даъват етмаган кишиларни эса, жангдан олдин даъват қилиш вожибдир. Бу масалада келган далилларни бир-бирига солиштирганимизда жумҳур уламоларнинг фикри рожиҳ экани маълум бўлади. Бурайда розияллоҳу анҳудан ривоят қилинган ҳадисда у шундай дейди: “Расулуллоҳ соллаллоҳу алайҳи ва саллам бирон қўшин ёки кичикроқ бўлинма устидан амир тайинласалар, унга Аллоҳдан тақво қилишни ва қўл остидаги мусулмонларга ғамхўрлик қилишни тайинлар эдилар. Сўнгра унга шундай дер эдилар: “Агар мушриклардан иборат душманингга йўлиқсанг, уларни учта хислатга даъват қил. Бу уч хислатдан қай бирига рози бўлишса, қабул қил. (Аввало) уларни исломга даъват қил. Агар исломни қабул қилишни ихтиёр қилсалар, улардан буни қабул қил ва уларга озор беришдан тийил. Борди-ю, (исломни қабул қилишдан) бош тортсалар, у ҳолда жизя тўлашни талаб қил. Агар жизяга рози бўлсалар, қабул қил ва уларга озор беришдан тийил. Борди-ю, бунга ҳам кўнмасалар, у ҳолда Аллоҳдан мадад сўраб, уларга қарши жанг қил”.\nУшбу ҳадис жанг бошлашдан олдин ислом даъватини еткизиш вожиб эканига далолат қилади. Айни пайтда Расулуллоҳ соллаллоҳу алайҳи ва саллам айрим қавмларга даъват еткизмасдан қўққисдан ҳужум қилгани собит бўлган. Абдураҳмон ибн Авф розияллоҳу анҳу ривоят қилишича, Пайғамбар соллаллоҳу алайҳи ва саллам Бани Мусталиқ қавмига кутилмаганда қўққисдан ҳужум қиладилар. Бу вақтда улар қудуқ атрофида чорва молларини суғораётган эдилар. Расулуллоҳ соллаллоҳу алайҳи ва саллам улардан жанг қилишга яроқли эркакларни қатл қилиб, аёллар ва ёш болаларни эса асирга олдилар”.\nЖумҳур уламолар ушбу ҳадисларни ўзаро солиштириб шундай хулоса қилганларки, қайси ўринда жангдан олдин даъватга буюрилган бўлса, демак, уларга ҳануз даъват етиб бормаган бўлган. Аксинча, қайси ўринда қўққисдан ҳужум қилинган бўлса, демак, уларга бундан олдин даъват етиб борган ва улар исломга чақирилганлар. Жумҳур уламолар билдирган мазкур фикр рожиҳ фикрдир, валлоҳу аълам.\nМавзуга оид айрим мулоҳазалар:\n1) Мусулмонларга қарши жангда хоҳ моддий, хоҳ маънавий ёхуд жанговор ҳисса қўшган ҳар қандай кишини қатл қилиш жоиздир. Аммо мусулмонларга қарши жангда қатнашмаган аёллар, ёш болалар, кексалар, телбалар, ётиб қолган хасталар, оёқ-қўллари ишламай қолган шоллар, ибодатхоналардан чиқмайдиган роҳиблар ёки жанг қилишдан ожиз кимсаларни ўлдириш жоиз эмас. Шунга қарамай мазкур шахслардан биронтаси ўзининг фикри ёки турли қўпорувчилик ҳаракатлари билан жангда ҳиссасини қўшса ёхуд бевосита урушда қатнашса, у ҳолда бундай кимсани ўлдириш жоиздир.\nМазкур кимсаларни ўлдирмаслик тўғрисида келган далиллардан намуналар:\nАнас розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам шундай дейдилар: “Аллоҳга таяниб, таваккул қилиб ва Ундан мадад сўраб, шунингдек, Расулуллоҳ (соллаллоҳу алайҳи ва саллам)нинг суннати (ва йўллари)га эргашган ҳолда (жангга) отланингиз. Кексаларни, гўдакларни, ёш болаларни, аёлларни ўлдирманглар. Ўлжаларни бир жойга тўпланглар, (ўлжалар тақсимланишидан олдин ундан) бирон нарсани ноҳақ олманглар. (Ўрталарингизни) ислоҳ қилинглар. (Ҳар бир ишни шариат буюрганидек) маромига етказиб қилинглар. Зеро, Аллоҳ бундай бандаларни яхши кўради”.\nРабоҳ ибн Рабеъ розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтадилар: “Холидга етиб олиб: “Асло аёл киши ва (бировнинг қўлидаги) мардикорни ўлдира кўрма!” – деб айт”. Бошқа бир ривоятда “аёл киши”нинг ўрнига “ёш болалар” келган.\nИбн Аббос розияллоҳу анҳудан ривоят қилинади. Пайғамбар соллаллоҳу алайҳи ва саллам қўшинларини бирон жойга юборсалар: “Ибодатхоналарда ўтирадиган роҳибларни ўлдирманглар” – дер эдилар”.\nМазкур кишилардан бири жангда қатнашган, фикр ёки маслаҳати билан жангга ўз ҳиссасини қўшган тақдирда, уни ўлдириш жоиз эканига қуйидаги ҳадис далил бўлади:\nАбу Мусо Ашъарий розияллоҳу анҳудан ривоят қилинишича, Рабеа ибн Рафеъ Суламий Ҳунайн жангида Дурайд ибн Симмани учратиб қолиб, уни қатл қилади. Дурайд ёши юздан ошган, фақат маслаҳатидангина фойдаланиш мумкин бўлган кекса киши эди. Унинг қатл қилингани Расулуллоҳ соллаллоҳу алайҳи ва салламга етганида Рабеани койимадилар. Бу воқеа бундай кишиларни ўлдириш жоиз эканига далолат қилади.\n2) Мусулмонлар ўзлари билан душманлар орасида келишилган битим ва аҳдларни бузиши, душманлардан асрга тушган ёки қатл қилинган кишиларнинг қулоқ-бурунлари ва шу каби аъзоларини кесиб таҳқирлаши ва қўлга тушган ўлжалардан ўғирлашлари жоиз эмас.\n3) Мусулмон кишининг жанг қилиш ортидан кўзлаган мақсади Аллоҳнинг сўзини устун қилиш бўлмоғи керак. Дарҳақиқат, Расулуллоҳ соллаллоҳу алайҳи ва салламдан бир кишининг жасурлик туфайли ёки ҳамияти қўзиб ёки риёкорлик қилиб жанг қилиши тўғрисида, улардан қай бири Аллоҳ йўлида жанг қилиш саналиши ҳақида сўралди. Бунга жавобан Расулуллоҳ соллаллоҳу алайҳи ва саллам: “Ким Аллоҳнинг сўзи устивор бўлиши учун жанг қилган бўлса, ана ўша Аллоҳнинг йўлида жанг қилган саналади” – деб айтдилар.\n4) Жангга отланган мужоҳид шаҳидликни орзу қилиши жоиздир. Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам шундай дейдилар: “Агар умматимни машаққатга солиб қўйишим бўлмаганида, (жанговор вазифани бажариш учун отланган) ҳеч бир ҳарбий бўлинмада қатнашмай қолмаган бўлур эдим. Жоним қўлида бўлган Зотга қасамки, Аллоҳнинг йўлида қатл қилиниб, сўнгра қайта тирилишни, сўнг яна қатл қилиниб, сўнгра қайта тирилишни, сўнг яна қатл қилинишни орзу қиламан”. Шунингдек, Умар ибн Хаттоб розияллоҳу анҳунинг шундай дегани собит бўлган: “Эй Аллоҳ, мен Сендан Ўзингнинг йўлингда шаҳид бўлишни ва Расулингнинг юртида ўлишни сўрайман”.\nСаҳл ибн Ҳаниф розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтадилар: “Ким Аллоҳ таолодан сидқ билан шаҳидликни сўраса, гарчи тўшагида вафот этсада, уни шаҳидлар мартабасига кўтаради”.\n5) Халифа аскарлардан жангдан қочмаслик ёки то ўлгунга қадар жанг қилиш ҳақида байъат олиши жоиздир. Салама ибн Акваъ розияллоҳу анҳу ривоят қилган ҳадисида шундай дейди: “Мен Пайғамбар соллаллоҳу алайҳи ва салламга байъат қилиб, сўнг бир дарахтнинг соясига бориб ўтирдим. Одамлар сийраклашгач, Расулуллоҳ соллаллоҳу алайҳи ва саллам менга қараб: “Эй Акваънинг ўғли, байъат қилмайсанми?” – дедилар. Мен: “Ахир байъат қилиб бўлдимку, эй Расулуллоҳ?” – дедим. “Яна бир бор” – дедилар Расулуллоҳ. Мен иккинчи бор байъат қилдим”. Ҳадисни Салама ибн Акваъдан ривоят қилган киши: “Эй Абу Муслим, қайси нарсага байъат қилар эдинглар?” – деб сўради. “Ўлгунча жанг қилишга” – жавоб берди Салама”. Ўлгунча жанг қилишдан чиндан ҳам ўлиб бериш лозимлиги келиб чиқмайди. Аксинча, мақсад, жангда собитқадам бўлиш, гарчи қатл қилинсада жангдан қочмасликдир.\n6) Юқорида айтиб ўтганимиздек, душманга йўлиққан пайтда қочмасдан собит қолиш вожибдир. Аллоҳ таоло шундай дейди: “Эй мўминлар, (кофир) жамоатга рўбарў бўлганингизда, саботли бўлингиз ва доимо Аллоҳни ёд этингиз, шояд нажот топурсизлар” [Анфол: 45]. Бироқ мағлубиятга учраш ва қатл қилиниш эҳтимоли катта бўлса, у ҳолда кўпроқ куч – қўшин йиғиб, қайтадан ҳужумга ўтиш ёки бошқа бир гуруҳга бориб қўшилиш мақсадида ортга чекиниш жоиздир. Аллоҳ таоло шундай дейди: “Кимки ўша (уруш) кунида жанг йўсинини ўзгартириш ёки бошқа бир гуруҳ (мусулмонларга) қўшилишдан ташқари ҳолатда, уларга (кофирларга) орқа ўгириб қочса, бас, у Аллоҳ тарафидан ғазаб билан кетибди” [Анфол: 16].\nИз ибн Абдуссалом роҳимаҳуллоҳ шундай дейди: “Жангдан қочиш катта зиёнга сабаб бўлувчи ишдир. Бироқ инсон кофирларга ҳеч қандай зиён еткизмай ўлиб кетишини билса, у ҳолда қочиш вожибдир”.\n7) Мусулмонлар қурол-яроғ, от-улов ва ҳарбий техникалар каби кофирларнинг ҳарбий тайёргарлигини оширадиган нарсаларни уларга сотиши ҳаромдир.\n8) Мусулмонлар томонидан душманни парокандаликка дучор қиладиган, уларнинг кучини синдирадиган, душман истеҳкомларини портлатиш, ёқиш, сувга ғарқ қилиш, қуруқликдан, сувдан ва ҳаводан ўққа тутиш ҳамда ракеталар отиш каби қўпорувчилик ҳаракатларини амалга ошириш жоиздир.\n9) Аслида мусулмонлар кофирларга қарши жангда ширк аҳлидан ёрдам олмаслиги лозим. Расулуллоҳ соллаллоҳу алайҳи ва саллам Бадр жангида у зотга эргашган бир кишига қарата: “Ортга қайт, мен мушрикдан ёрдам олмайман” – деган эдилар. Негаки, мушрикларнинг мусулмонларга хиёнат қилмаслигига ишониб бўлмайди.\nБироқ айрим фуқаҳолар агар зарурат ёки эҳтиёж туғилса, бошқарув мусулмонлар қўлида бўлиши шарти билан мушриклардан ёрдам олишни жоиз деганлар. Чунки Пайғамбар соллаллоҳу алайҳи ва саллам Ҳунайн жангида Сафвон ибн Умайядан ёрдам сўраган, Макка фатҳида эса Хузоа қабиласи билан ҳамкорлик қилган эдилар.\n Муслим (1731), Абу Довуд (2612), Термизий (1408), Насоий “Сунани кубро” да (8586) ва Ибн Можа (2858) ривоят қилганлар.\n Бухорий (2541), Муслим (1730) ва Абу Довуд (2633) ривоят қилганлар.\n Абу Довуд (2614) ривоят қилган. Ҳадиснинг санадида заифлик бор. Шундай бўлсада, навбатдаги ҳадис ушбу ҳадисдаги “кексаларни” деган жойини ҳисобга олмаганда унинг мазмунини қўллаб-қувватлайди.\n Ҳасан, Абу Довуд (2669), Ибн Можа (2842) ва Аҳмад (3\_ 488) ривоят қилганлар.\n Имом Аҳмад (1\_ 300) ривоят қилган. Шайх Шуайб Арнаут ҳадис санадини заиф деган.\n Бухорий (4323) ва Муслим (2498) ривояти.\n Бухорий (123, 2810), Муслим (1904), Абу Довуд (2517), Термизий (1646) ва Насоий (6\_ 23) ривоят қилганлар.\n Бухорий (36, 2797), Муслим (1876), Насоий (6\_ 20) ва Ибн Можа (2753) ривоят қилишган.\n Бухорий (1890) ва Молик “Муваттоъ”да (1006) ривоят қилишган.\n Муслим (1909), Абу Довуд (1520), Термизий (1653), Насоий (6\_ 36) ва Ибн Можа (2797) ривоят қилишган.\n Ҳадисни Бухорий (2960) ва Аҳмад (4\_ 54) тўлалигича, Муслим (1860) ва Термизий (1592) мухтасар тарзда ривоят қилишган.\n “Қавоидул аҳком фи масолиҳил аном” (1\_ 198) (Шайх Аффонийнинг “Фурсонун наҳор” (“Кундуз чавондозлари”) китобидан нақл қилинди).\n Муслим (1817), Термизий (1558), Абу Довуд (2732) ва Аҳмад (6\_ 148) ривоят қилишган.\n Муслим (2313) ривояти.\nAvvalgi maqolaУмар розияллоҳу анҳу: Расулуллоҳни ўлдирмоқчи бўлгани ва синглисининг уйига бостириб киргани\nKeyingi maqola Насия савдосида товарни топшириш вақти


ФУНДУК ЁНҒОҒИ ЕТИШТИРИШ БЎЙИЧА МАСЛАҲАТЛАР | AGRO-OLAM.UZ\nБош саҳифа Боғбончилик ФУНДУК ЁНҒОҒИ ЕТИШТИРИШ БЎЙИЧА МАСЛАҲАТЛАР\nФундук ёнғоғи дарахтининг новдалари бир йилда 2-4 метргача ўсади ва у эластик қайишқоқ ҳамда эгилувчанлик хусусиятига эга. Ундан ҳар хил саватлар ва иҳота учун четанлар ясаш мумкин. Фундук баҳорда эрта гуллайди, гулчанги кўп бўлади. Асаларилар мўл асал йиғади. Фундукнинг маданийлаштирилган “Черкас-2”, “Кудрявчин” (бурама), “Гибрид”, “Мичурин”, “Санц” каби навлари мавжуд. Фундук мевасининг диаметри 2-6 см бўлиб, шакли овал-юмалоқ, ранги яшил, пўсти қалин-зич.\nФундукнинг бир тупидан 8-10 кг гача мева олиш мумкин. Бир гектар майдонга 600 туп кўчати экилади. Ҳар гектар фундукзордан 2-3 т ҳосил олиш мумкин. Дарахти бутасимон, дарахт сифатида ўстирилади. Бўйи 2-4 м гача ўсади. Меваси август-октябрь ойларида пишади.\nТупроқ танламайди. Тоғли, тошлоқ ҳудудларда ҳам ўсаверади, чунки томир қисмида майда замбуруғга ўхшаш шишлар мавжуд бўлиб, улар ердан фойдали элементлар ва сувни тезда қабул қилиб ривожланади.\nЭкишдан олдин ҳар туп ниҳоли остига 1-1,5 кгдан ўрмон тупроғини солиш шарт. Сабаби ўрмон тупроғи таркиби ҳар хил озиқ моддаларга бой. Гуллаш даврида 0°С совуқ кузатилса ҳам, таъсир кўрсатади. Ўрмон ёнғоғи кўчатларининг 2 йиллиги экилади.\nҲосилли новдаларни кўпайтириш учун ниҳолни чуқур экиш тавсия этилмайди, акс ҳолда дарахти кеч ҳосилга киради. Ўрмон ёнғоғини озиқлантириш тупроқ структурасига қараб амалга оширилади. Дарахт таги 15-20см гача юмшатилади. То ҳосилга киргунича минерал ва маҳаллий ўғитлар солиш тавсия этилмайди. Ҳосилли фундук дарахтига эрта баҳорда ҳар бир тупига 10кг дан маҳаллий ўғит, 50-60г калий, 100-150г азот, 200-250г фосфор бериб борилади.\nҲосилни териб олишда мевалари ранги ўзгаришига қараб, яъни яшил-қизғиш ҳолга келганда новдасини сал силкитиб, қоқиб олинади. Меваси озгина намлигича қолса ҳам 2-3 кунда сифатсиз бўлиб қолади. Шунинг учун ёнғоқ меваларини майдончаларда қуритиб олиш лозим.


Анжелика Эсимбетова ва Аброр Бахтиёровичнинг тўйи бўлдими? - Darakchi\nАнжелика Эсимбетова ва Аброр Бахтиёровичнинг тўйи бўлдими?\nШОУ-БИЗНЕС 10.02.2017, 12:55\nТеглар: Тўй, Актриса, Актёр\nАктриса Анжелика Эсимбетова ҳамда Comedi.uz жамоасининг раҳбари Аброр Бахтиёрович турмуш қуряптими? Бу савол актриса Инстаграмдаги саҳифасига жойлаган мазкур суратга илк кўзи тушган интернет фойдаланувчиларнинг ҳаёлидан кечиши табиий.\nАслида Аброр Бахтиёрович аллақачон оила қурган.\nАктриса ўз суратига изоҳ сифатида “Келин бўлиш насиб қилди, ўз ишимни севаман” қабилидаги хэштег ҳамда сурат Адҳам Солиевнинг клипидан лавҳа эканлигини, клипни тез кунда кўриш мумкинлигини ёзиб қолдирган.\nДемак мазкур сурат шунчаки ҳазиломуз жанрда суртга олинаётган видеодан бир лавҳа холос. Анжелика Исимбетова эса ҳозирча турмуш қурмаган.


Президент фармонига мувофиқ, Жиззахлик давлат хизматчилари ҳамда ишлаб чиқариш ва ижтимоий-иқтисодий соҳалар ходимларидан бир гуруҳи мукофотланди » Жиззах шаҳар ҳокимлиги расмий ахборот портали\nРасмий ахборот портали » Янгиликлар » Президент фармонига мувофиқ, Жиззахлик давлат хизматчилари ҳамда ишлаб чиқариш ва ижтимоий-иқтисодий соҳалар ходимларидан бир гуруҳи мукофотланди\nПрезидент фармонига мувофиқ, Мустақилликнинг 29 йиллиги олдидан Жиззахлик давлат хизматчилари ҳамда ишлаб чиқариш ва ижтимоий-иқтисодий соҳалар ходимларидан бир гуруҳи мукофотланди.\n«Ўзбекистон Республикасида хизмат кўрсатган саноат ходими» фахрий унвони билан:\nХолматов Холдор Инатович — «Жиззах аккумулятор заводи» акциядорлик жамиятининг цех бошлиғи.\n«Эл-юрт ҳурмати» ордени билан:\nАбдураҳмонов Ҳайдар Эшназарович — Зомин тумани маҳалла ва оилани қўллаб-қувватлаш бўлими бошлиғининг кексалар ва фахрийларни қўллаб-қувватлаш, ёшларда ватанпарварлик руҳини мустаҳкамлаш бўйича ўринбосари.\nМамасолиев Исроил Юсупович — Жиззах шаҳридаги «Мерос» кўп тармоқли хусусий корхонаси раҳбари.\nБўронов Улугбек Маннонович — Зомин тумани йўллардан фойдаланиш унитар корхонаси раҳбари.\nҲалимова Сагадат Эсамбаевна — Зафаробод туманидаги «Боғ боши» фермер хўжалиги бошлиғи.\n«Содиқ хизматлари учун» медали билан:\nМаҳатов Муродулло Сулайманович — Бахмал туманидаги «Олис тоғлар» фермер хўжалиги бошлиғи.\nРаҳмонқулов Акрам Баҳриддинович — Жиззах вилояти ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари.\nХолмирзаева Сулувой Жабборовна — Пахтакор тумани (100 ёшдан ошган)\nАҳмадалиев Абдулазиз Ботиралиевич — Мирзачўл туманидаги «Мирзачўл текс» МЧЖ раҳбари.\nБаратова Муҳайё Сафаровна — Бахмал туманидаги якка тартибдаги тадбиркор, каштачилик-сўзана устаси.\nМустанов Абдивалижон Саидович — Фориш тумани ҳокими.\nНазаров Сирожиддин Кушкарович — Мирзачўл туманидаги «Мирзачўл тикувчилик мажмуаси» МЧЖ раҳбари.\nОқилов Мақсуд Маҳмудович — «Жиззах аккумулятор заводи» акциядорлик жамиятининг цех устаси.\nТоштемиров Олимжон Қўшбоқович — Зарбдор туманидаги «Ютуқ майдони» фермер хўжалиги бошлиғи. Барча тақдирланган юртдошларимизни муборакбод этамиз! Мамлакатимизнинг бундан да тараққиёти йўлидаги ишларингизга омад ёр бўлсин!


Ҳинд олимлари: Эйнштейн ва Ньютон назариялари хатодан ўзга нарса эмас - BBC News O'zbek\nҲинд олимлари: Эйнштейн ва Ньютон назариялари хатодан ўзга нарса эмас\n8 Январ 2019\nImage caption Некоторые в Индии считают теории Эйнштейна ошибочными\nҲиндистон илмий конференциясининг йиллик йиғилишида сўзга чиққан маърузачилар Исаак Ньютон ва Алберт Эйнштейн очган илмий кашфиётларни шубҳа остига олди.\nСўз олган бир неча олимлар қадимги ҳиндларнинг илдиз ҳужайралар мавжудиятидан бохабар бўлгани ва бу соҳада тадқиқотлар олиб борганини иддао қилиб ўтган.\nБошқа таниқли ҳинд олимлари мазкур иддаоларни танқид остига олган.\nҲиндийлик таълимотига асосланган қадимги ҳинд мифологияси ва назариялари сўнгги вақтларда Ҳиндистон илмий конференцияси дастуридан мустаҳкам ўрин олиб бораётир.\nҲиндистон жанубида жойлашган университетлардан бирининг раҳбари ўз нутқида гўё илдиз ҳужайраларнинг бундан минг йиллар муқаддам Ҳиндистонда аниқлаб бўлинганини исботловчи кўҳна матнни ўқиб, эшиттирган.\nImage caption Анжуман очилишида Бош Вазир Моди сўзга чиққан...\nАндра Университети вице-президенти Нагешвар Рао қадимий Рамаяна диний эпосида тилга олинган иблиснинг 24 турдаги самолёти ва замонавий Шри Ланка ҳудудида учоқлар қўниши учун барпо этилган йўлаклар тармоғи бўлганини таъкидлаган.\nТамил Наду штатидаги университетдан бошқа бир олим - доктор К.Кришнан сўзга чиқа туриб, Исаак Ньютон ва Алберт Эйнштейннинг физика соҳасидаги назариялари хато эканлиги ва Эйнштейн томонидан башорат қилинган гравитацион тўлқинларни Ҳиндистон Бош вазири Нарендра Моди шарафига қайта номлаш зарурлигини маълум қилган.\nДоктор Кришнаннинг сўзларига кўра, Ньютон "гравитацион репулсив [итариш] кучлар табиатини яхши тушунмаган", Эйнштейн илгари сурган назария эса одамларнинг нотўғри фикр чиқаришига сабаб бўлади.\nҲиндистон Илмий Конгресслар Уюшмаси ушбу баёнотлар юзасидан ўзининг чуқур хавотирда эканини эълон қилган. Уюшманинг баёнотида қадимий ёзувларнинг маънавий аҳамиятига шубҳа йўқлиги, аммо улардан илмий манба сифатида фойдаланиш ақлдан эмаслиги айтилади.\n«Биз уларнинг қарашларига қўшилмаймиз ва ўзимизни уларнинг баёнотидан четга тортамиз. Бу қарашлар ноўриндир,» маълум қилган Ҳиндистон Илмий Конгресслар Уюшмаси бош котиби Пременду Матур.\nКузатувчилар Бош вазир Нарендра Моди бошқаруви даврида псевдо илм-фаннинг яна оммалаша бошлаганини айтади. Ҳукмрон BJP партияси мифология ва динни илм-фан билан қориштириш орқали миллатчиликни кучайтиришга уринаётганликда танқид қилинади.\nФото муаллифлик ҳуқуқи Hulton Archive/Getty images\nImage caption Ака-ука Райтларнинг илк учоғи\nВ Ўтган йиллар ичида бир қатор ҳинд расмийлари ва олимлари замонавий илм фан тушунчаларига зид баёнотлар билан чиққан.\nЎтган йили мамлакат таълим вазирининг ўринбосари Сатяпал Сингх самолётлар ҳақида илк бор Рамаяна эпосида эслатиб ўтилганини таъкидлаган эди. Унинг сўзлашича, дунёдаги биринчи самолёт прототипи ака-ука Райтларга қадар саккиз йил аввал Шивакар Бабуджи номли ҳинд томонидан ясалган.\nДунё: Спиртли ичимликни тақиқлашга эришган аёллар\nЎзбекистон Ҳиндистон: Нега афсонавий Тож Маҳал нураб бормоқда?\nАкбаршоҳнинг Аллоҳободини Праягражга ўзгартиришди\nҲиндистон Бобурийларни тарихдан ўчирмоқда\nImage caption Донолик илоҳи Ганеша\n2014 йилда Мумбайдаги касалхонада шифокорлар билан учраша туриб, Бош вазир Нарендра Моди боши фил, танаси одам кўринишида бўлган донишмандлик ва тўкинлик худоси Ганеша образи Қадимги Ҳиндистонда самовий жарроҳлик мавжуд бўлганидан далолат бериши ҳақида сўзлаган эди.\n2017 йил январь ойида Рожастон штати соғлиқни сақлаш вазири сигирларнинг илмий аҳамиятини англаш зарурлиги, улар кислород ютиб, кислород чиқарадиган дунёдаги ягона жонивор эканини даъво қилиб чиққан.\nЯкшанба куни илмий конференцияда чиқиш қилган геолог Ашу Хосла ҳиндийлик дини худоси Браҳма динозаврларни кашф этгани ва улар ҳақида кўҳна битикларда ёзиб қолдирганини маълум қилган.\n2014 йилда ҳиндистонлик ҳуқуқшунос Рамеш Покриял Нишанк "бутун илм-фан астрологиянинг олдида ип эша олмаслиги" ва бундан 100 минг йил олдин Ҳиндистонда ядровий бомба синаб кўрилганини иддао қилиб, кўпчиликнинг танқидига учраган эди.


Билл Гатес ҳақида фактлар\nОддийгина Билл Гейтс(ингл. Билл Гатес) сифатида танилган Уилям Генри Гейтс ИИИ (ингл. Wиллиам Ҳенрй Гатес ИИИ; 28 октябр 1955 йил, Сиетл)-америкалик ишбилармон бўлиб, Миcрософткомпаниясининг йирик актсионери ва асосчиларидан бири(Пол Аллен билан ҳамкорликда).\n— Гейтсни биринчи асос солган компания номи – Траф-О-Дата эди.\n— Унга омад олиб келган фирма номи дастлаб Миcро Софт(пробел билан) шаклида ёзилар эди.\n— 13 ёшида Билл Гейтс дўстлари билан мактаб компютерини бузишга эришишган ва маҳфий маълумотларни кўришга муяссар бўлишган. Бу кичик хакерга жазо чоралари кўрилмаган, балки уни Сиетл компютер маркази ўз дастурларини текшириш учун ишга ёллаган.\n— Биллнинг ота-онаси ўғлини компютерга бўлган муносабатини ўзгартириш мақсадида, ҳаттоки ўғлини компютерга яқинлашишни тақиқлаб қўйишгача боришди, бу тақиқлов вақтинчалик ҳолат эди. Шу вазиятларда у тарихий шахслар ҳақидаги китобларни ўқир эди.\n— Мактаб пайтларида Гейтс ўз дўсти Пол Аллен билан компютер дастурларини яратишни бошлашган эди. Ўша пайтда у Напалеон таржимаи ҳоли асосида “РИСК” номли ўйин яратади.\n— Биринчи дастурини Билл мактаб пайтида яратган бўлиб, бу дастур эффектив дарс жараёнини режалаштиришни амалга оширар эди.\n— Биринчи энг катта гонарар(хизмат ҳақи)ини Билл 15 ёшида олишга эришади. Шу ёшда у кўча ҳаракатини бошқарувчи дастур ёратишга эришади. Хизмат хақи 20 минг долларни ташкил этар эди.


«Пулнинг ўзи бахт келтирмайди» — ресторатор Санжар Мақсудов ишдан завқ олиш ҳақида – Kommers.uz\nБизнес, Интервью\t12:00 | 30.1.22\n«Пулнинг ўзи бахт келтирмайди» — ресторатор Санжар Мақсудов ишдан завқ олиш ҳақида\nKommers.uz суҳбатдошининг тушунтиришича, бахтни ишдан келадиган даромадга боғлаш нотўғри.\nОдамлар пулим кўп бўлса, бахтли бўламан, ҳамма нарса сотиб оламан, деб ўйлайди. Лекин пулнинг ўзи бахт келтирмайди. Бу ҳақда бир қанча машҳур ресторанлар асосчиси Санжар Мақсудов Kommers.uz’га берган интервьюсида фикр билдирди.\n«Пул нимага керак ўзи? Пулга мен ана у ердан қанақадир завқ сотиб оламан, дейсиз. Лекин у ҳам чегараланган нарса. Биттасини сотиб оласиз, кейин иккинчиси, учинчисини. Ундан кейин оладиган нарса йўқ. Кейингиси унақа завқ келтирмайди», — дейди у.\nРесторатор сўзида давом этар экан, фикрини мисол билан тўлдирди.\n«Ўйлайсиз-ки машина олишим керак, машина олсам бахтли бўламан. Олганингизча. Олганингиздан кейин бир кун ҳайдайсиз ва 1 кун маза қиласиз. Эртаси куни бир хил бўлиб қолади», — дейди Мақсудов.\nKommers.uz суҳбатдошининг тушунтиришича, бахтни ишдан келадиган даромадга боғлаш нотўғри. Инсон шундай бир фаолият билан шуғулланиши керак-ки, ундан даромад келганда ёки муваффақиятга эришганда эмас, шунчаки иш жараёнининг ўзида бахтни ҳис қилсин.\n«Ўзи кўпроқ эътибор бугунги кунда, аниқроғи сиз қилаётган ишнинг жараёнида бўлиши керак. Агар қилаётган ишингиз сизга завқ келтирмаса, завқни пулга сотиб оламан дейишингиз нотўғри бўлади», — дейди Мақсудов.


LG 89 долларлик Fortune смартфонни сотувга чиқарди » Ўзбекистон янгиликлари – Zamin.uz\nLG 89 долларлик Fortune смартфонни сотувга чиқарди\n17 март 2017, 19:14\nLG Electronics компаниясининг смартфон маҳсулотлари ассортименти яна бир ҳамёнбоп девайс билан бойиди. LG Fortune 90 АҚШ долларидан сотилмоқда. Fortune номини олган гаджет нисбатан ҳамёнбоп нархга бир қатор мобиль технологияларни ваъда қилмоқда, деб ёзади Terabayt.uz сайти.\nКорпуси пластикдан тайёрланган смартфон 5 дюймли, дисплейдаги пикселлар сиғими 854 х 480 пиксел бўлган экран билан таъминланагн. Ҳамёнбоп девайсда частота тезлиги 1,1 ГГц бўлган 4 ядроли Qualcomm Snapdragon 210 (ARM Cortex-A7) процессор, Adreno 304 видеокартаси, 16 Гбайт доимий флэш-хотира ўрнатилган. Доимий хотирани microSD бўлмачаси орқали 32 Гбайт.гача ошириш мумкин. Ундаги тезкор хотира маълум қилинмаган.\nМобиль восита орқа панелидаги 5 мегапикселли бош камера фоточаноққа ва HD форматида видео тасвига олиш функциясига эга. Олд камера сиғими ҳам 5 МП.\nLG Fortune батарея аккумуляторининг сиғими 2500 мА соат. Смартфон Android 6.0 Marshmallow операцион тизимида фаолият кўрсатади. Knock Code, яъни дисплейга бармоқ билан аниқ чертиш зарби орқали смартфонни блокировкадан чиқариш, қувватни тежайдиган Battery Saver технологиялари жорий қилинган. Энг муҳими, гаджет орқа панелида бармоқ излари сканери ҳам мавжуд.\nLG Fortune ўлчамлари: 144,8 х 72,4 х 7,9 мм. У алоқанинг 4G LTE, Wi-Fi ҳамда Bluetooth 4.1 тармоқларини қўллаб-қувватлайди.\nЯнгиликлар » Технология » LG 89 долларлик Fortune смартфонни сотувга чиқарди\n07:52 Янги Samsung Galaxy C5 Pro сотувга чиқди


САНГАРДАК ШАРШАРАСИ ҲАҚИДА ЭШИТГАНМИСИЗ? – Иқтисодий Газета\nСАНГАРДАК ШАРШАРАСИ ҲАҚИДА ЭШИТГАНМИСИЗ?\nБир вақтнинг єзида йилнинг тєрт фаслини кузатиш мумкин бєлган жой ҳақида эшитганмисиз? Заррин қуёш нурлари остида жимжимадор ёмғир ёғишини-чи? Қаттиқ шамол аралаш нақд жала қуйиб турган пайтда бобо қуёш самода жилмайиб туришини-чи?!\nБундай ноёб мўъжизани бир вақтнинг ўзида кузатиш мумкин бўлган жой узоқларда эмас, юртимизда. Бу ранг-баранг наботот ва турфа ҳайвонот олами, минглаб булоғу чашмалари билан ном қозонган Сурхондарё вилоятидаги Сангардак дараси ва шаршарасидир.\nШаршарадан ўйноқлаб тушаётган сув жозибасига қишин-ёзин кўрк бағишлаб турувчи сумбула ўтлари ҳеч кимни бефарқ қолдирмайди. Табиатнинг бу гўзал туҳфаси қиш фаслида ҳам шаршарага ўзгача ҳусн бағишлаб туради. Суви музлаб, биллур шодалари сингари баҳайбат сумалак ҳосил қиладиган шаршара бағридаги сумбула ўтлари шунчаки ўсмайди. Маҳаллий аҳолининг айтишича, қадимда гўзалликда тенгги йўқ бир ҳурлиқо севгисига эришолмагач, тоғ шаршараси «унгури», яъни бағрига кириб ғойиб бўлган. Унинг майда ўрилган сочлари ўрнидан сумбула ўсиб чиқади. Ҳозиргача бу сумбула ўтлар шаршара бағрида девор бўлиб ўсиб турганига гувоҳ бўлиш мумкин. Унинг баргидаги маржон томчилар ўша сулув қизнинг кўз ёшлари эмиш.\nДенгиз сатҳидан 2000 метр баландликдан отилиб тушувчи шаршара табиатнинг фусункор мўъжизасидир. Атрофдаги қояларга урилиб юксакликдан оқадиган шаршара кўзни қувонтиради. Мисли камалакдек товланиб, сачраётган зилол сув баҳри дилингизни очиб, хуш кайфият бағишлайди. Унинг суви совуқ бўлса-да, саломатликка зиён қилмайди, аксинча, вужудни тетиклаштиради. Шаршаранинг овози асабни тинчлантириб, юракка қувват бағишлайди.\nНАВОИЙДА ЁШЛАР МУАММОСИ ЎЗ ЕЧИМИНИ ТОПМОҚДА\nНЕГА ТЎҒРИСЎЗЛАР УЗОҚ УМР КЎРИШАДИ?\nУСТЮРТДА ҚУЛОНЛАР БОР…МИ?\n«Ҳалол туризм» нимани англатади?


Жошуа - Руис реванш жанги ноябрда ўтказилади / Olamsport.com\n12:48Ребични тўхтатиб бўлмаяпти\t0 12:46Уайлдер - Фьюри: Ҳакамлар ҳужжатидан кўчирма + ФОТО\t0 12:27Фьюри - Уайлдер жангидаги зарбалар статистикаси эълон қилинди\t3 12:06UFC Fight Night 168. Кечанинг марказий жанги тўлиқ давом этди\t0 11:45Осиё чемпионати. Бугун яна 5 нафар эркин курашчимиз гиламга чиқади\t0 11:24А Сериянинг 3 ўйини коронавирус сабаб бошқа кунга кўчирилди\t0 11:03Фьюри Уайлдерни «тахт»дан ағдарган баҳсдан ФОТОГАЛEРEЯ\t1 10:42Уайлдер ва Фьюри ўртасида узоқ кутилган жанг муддатидан олдин якунланди + ФОТО\t21 10:17Марсель. Циципас финалга йўл олди\t0 09:56Месси "гол+пас" тизимида 1000лик довонни забт этди\t0 09:35Беринчик ўз ватанида чемпионлик камарини ҳимоя қилди 0 09:14Симона Халеп Дубайни забт этди\t0 08:53Улуғбек Собиров Украинада кучли рақибга қарши рингга чиқди\t0 08:32АПЛ. Турнинг марказий учрашувида "Манчестер Сити" ғалаба қозонди\t0 08:03UFC. Зубайра Тухугов навбатдаги жангини ўтказди\t0\n10 июл 14:39\nЖошуа - Руис реванш жанги ноябрда ўтказилади\nТеглар : БоксЖошуаЭнди Руис\nБританиялик супероғир вазн тоифасидаги собиқ жаҳон чемпиони Энтони Жошуа ҳамда учта йўналиш чемпиони мексикалик Энди Руис ўртасида реванш жанги ўтказилади.\nЧемпионлик жанги ноябрь ойида АҚШнинг Нью-Йорк шаҳрида бўлиб ўтади, деб хабар бермоқда World Boxing News. Маълумотга кўра, реванш жангига ҳам биринчи баҳс ўтказилган Мэдисон-Сквер-Гарден аренаси мезбонлик қилади.\nЖошуанинг промоутери Эдди Хирннинг айтишича, жанг катта эҳтимол билан 30 ноябрь куни ўтказилади. 1 июнь куни ўтказилган илк жангда Руис Жошуани нокаутга учратиб, чемпионлик камарларини қўлга киритган эди.\nУайлдер - Фьюри: Ҳакамлар ҳужжатидан кўчирма + ФОТО 0\nФьюри - Уайлдер жангидаги зарбалар статистикаси эълон қилинди 3\nУайлдер ва Фьюри ўртасида узоқ кутилган жанг муддатидан олдин якунланди + ФОТО 21


Афғонистон Президенти Ашраф Ғани 29 сентябрь куни хавфсизлик кучлари Қундуз шаҳрида “ҳукумат биноларини қайтариб ола бошлади”, дея билдирди. Шунингдек, деди президент Ғани, “ёрдам кучлари, жумладан дессант қўшинлари у ерга етиб борди ёки йўлга чиқди”.\nМудофаа вазирлигининг билдиришича, ҳукумат қўшинлари Қундузнинг асосий қамоқхонаси ва вилоят полицияси биносини Толибон жангариларидан қайтариб олишга муваффақ бўлган.\nАйни пайтда, НАТО матбуот вакилининг маълум қилишича, АҚШ жанговар учқичлари “Қундуз яқинида амалиёт олиб бораётган коалиция ва афғон кучларига нисбатан бевосита таҳдидни бартараф қилиш мақасдида” Толибон позицияларини ўққа тутган.\n28 сентябрь куни Афғонистон ҳукумат кучлари ва вилоят расмийлари жангарилар билан бир неча соатлик қуролли қарама-қаршиликдан кейин Қундуз шаҳридаги аэропортга чекинишга мажбур бўлган эди.\nҚундуз шаҳрининг ишғол этилиши сўнгги 14 йил ичида илк бор Толибон тарафидан вилоят марказининг эгаллаб олиниши бўлди.\n28 сентябрь куни тонгда бошланган Толибон ишғоли ўтган йилнинг охирида халқаро коалиция кучларининг Афғоснитондаги жанговар миссияси якунланиши ортидан Қундуз шаҳрини жангарилардан мудофаа қилишга уринаётган ҳукумат қўшинлари учун жиддий талафот бўлди.\nДушанба куни бир неча соат тўхтовсиз давом этган жанглардан кейин Афғонистон Ички ишлар вазирлиги матбуот котиби Сиддиқ Сиддиқий “Қундуз Толибон қўлига ўтди”, дея тан олди.\n“Қундуздаги хавфсизлик кучлари ҳужумга тайёр туришган, лекин бундай кўламдаги ҳужумни, боз устига 10та турли нуқтада бир пайтнинг ўзида ҳужум қилинишини кутишмаган”, дея қўшимча қилди Сиддиқий.\nТолибон ҳаракати етакчиси Мулла Ахтар Мансурга нисбат берилган баёнотда: “Қундуз аҳли ўз ҳаётлари ва мулкларини қўриқлашдан хавотир олишларига эҳтиёж йўқ. Кундалик ҳаётингизни мутлақ хавфсизликда давом эттиришингиз мумкин. Барча савдогарлар, касалхона ходимлари, шаҳар маъмурияти ва ҳокимият идоралари кундалик фаолиятини ҳеч бир таҳдид ёки хатарсиз давом эттиришлари мумкин”, дея билдирилди.\nЛекин қундузликлар Толибон жангарилари маҳаллий дўконларни талон-тарож қилаётгани ва шаҳардаги битта радиостанцияни ёқиб юборганларидан шикоят қилмоқда.\n1996-2001 йилларда Афғонистондаги ҳукмронлиги даврида Толибон ўз назоратидаги минтақаларда Шариат қонунларини жорий қилган, жумладан қизларнинг мактабга қатнашини тақиқлаган ва мусиқани қонундан ташқари деб эълон қилган.\n28 сентябрь куни хавфсизлик ва ҳукумат расмийлари билан биргаликда юзлаб шаҳар аҳли Қундуз аэропорти томон қочаётганини кузатиш мумкин эди.\nЖангарилар шаҳар марказий майдонига Толибоннинг оқ байроғини тикишди ва маҳаллий қамоқхонадан юзлаб тарафдорларини озод қилишиди.\nИкки кундан бери давом этаётган жангларда, расмийларнинг билдиришича, иккала томондан талафотлар бўлган.\nЧегара билмас шифокорлар ташкилоти Қундузда жанглар бошланганидан бери 100дан ошиқ ярадорга ёрдам кўрсатганини маълум қилди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Райҳоннинг кадр ортидаги ғалати хатти-ҳаракатлари мухлисларнинг кескин танқидларига сабаб бўлди(Видео)\t11:22, 13 октябрь 2016\tХонанда Райҳон телеканаллардан бирида бошловчилик қилаётганидан хабарингиз бор. Куни кеча хонанда ўзининг ижтимоий тармоқлардаги саҳифаларига кўрсатув суратга олиш жараёни акс эттирилган видео жойлади. Мазкур видеода Райҳон ўзбек тилидаги бир-икки жумлани тўғри талаффуз қилолмагани, натижада эса кулгули вазият юзага келганини кўриш мумкин. Аслида хазил тариқасида амалга оширилган мазкур хатти-ҳаракатлар хонанданинг мухлислари томонидан кескин танқидларга учради. Райҳонни кузатиб бораётган интернет фойдаланувчилари икки гуруҳга бўлиниб, видеони муҳокама қила бошлади. Уларнинг бир гуруҳи мазкур роликда хонанданинг ҳаракатлари ўзига ярашганини айтса, бошқалар уни кескин қораламоқда. “Бу нимаси? Ўзбек тилига бўлган беҳурматликку!”, деб ёзади фойдаланувчилардан бири. “Шарманда, қарийб 40 ёшдасиз. Ҳалиям ўзбек тилида тузукроқ гаплашишни билмайсиз” ,—дейди хафсаласи пир бўлган мухлис.\nХонанданинг ўзи бу каби танқидларга қуйидагича жавоб берди: “Баъзан шундай қўпол изоҳларга дуч келаман ва ҳайрон қоламан. Инсон қай даражада бошқа бир танимаган инсонидан бу даражада нафратланиши мумкин? Наҳотки, тушунмасангиз, ҳаммаси ўзингизга қайтадику? Менга эмас, сизга. Мендан эса фақат гуноҳларимни оласиз. Бунинг учун сизлардан миннатдорман. Сизга, мендан нафратланувчиларга бахт ва муҳаббат тилайман! Сизнинг ҳар бирингизни ҳурмат қиламан ва чин дилимдан севаман!”\nЙигитали Мамажонов Юлдуз Ражабова бир-бирининг саволларига очиқ-ойдин жавоб берди Икки ўзбек хонандаси бир кунда турмушга чиқди\tИкки хонанданинг ҳаёт, қўшиқ, оила ва болалар ҳақидаги 10 фарқли қараши\tРайҳон Лола билан муносабатлари ҳақида гапирди\tРайҳон Фарҳод Алимовнинг оиласини бузгани ҳақидаги саволга жавоб берди\t“Ёқмаса кўрма!” Райҳон бошловчилигини танқид қилаётганларга муносабат билдирди\tОтправить


Эрталаб соат 9 га белгиланган суд мажлиси, соат 10 да бошлангани эълон қилинди. Судланувчиларнинг ташқарида кутиб турган яқинлари, эшик оғаларнинг текширувидан ўтиб, суд залига қўйила бошлаганида, бирданига суд бошлангани эълон қилинди ва эшиклар тақа тақ ёпилди.\nАрамаис Авакяннинг рафиқаси Ширин Турсинова, судланувчи Фурқат Жўраевнинг ота онаси, хамда АҚШ элчихонасининг вакили Антон Купер ва унинг ёрдамчиси ташқарида қолиб кетишди. «Менинг ёлворишларим. Фурқатнинг онаси Махкам опанинг йиғлаганлари бефойда бўлди, бизни ичкарига қўйишмади. Суд бошланиб қолди, халақит берасизлар дейишди» деди Eltuz.com билан сухбатда Ширин Турсинова.\nИчкарига кира олмаганлар узоқ кутишмади. Эшиклар ёпилганидан сўнг. Орадан 10 дақиқа ўтгач, хамма ташқарига чиқиб келди.\n«Судья 10 минутда хукмни эълон қилибди! 13 нафар судланувчининг такдири 10 дақиқада хал бўлди!» дейди киноя билан судланувчиларнинг яқинларидан бири.\nДархақиқат, судья Аскар Мамарахимов 10 дақиқа мобайнида 13 нафар судланувчига ўз хукмини эълон қилди.\nУнга кўра, Арамаис Авакян 7 йил, Фурқат Жўраев 12 йил қамоқ жазоси олди. Бектемир Умрзоқов 6 йил, Дилшод Алимов ва Акмал Маматмуродовлар 5 йилу 6 ой қамоққа хукм қилинган.\nОлинган маълумотларга кўра, ушбу «жиноий иш» иштирокчиларнинг бир нечтасига, 3, 4 йилгача иш хақидан давлат хисобига маълум фоиз ушлаб қолишни кўзда тутувчи жазо қўлланилган ва суд залидан озод қилинган.\nEltuz.com cайти хозир бўлиб ўтган суд ва ўқилган хукм бўйича тўлиқроқ маълумотларни ўз манбааларидан йиғмоқда ва яқин соатларда аниқлаштирилган ва тўлиқ тафсилотларни эътиборингизга йўллаймиз.\ndata-title="Арамаис Авакян 7 йиллик қамоққа хукм қилинди" data-description="Эрталаб соат 9 га белгиланган суд мажлиси, соат 10 да бошлангани эълон қилинди. Судланувчиларнинг ташқарида кутиб турган яқинлари, эшик ..." data-image="https://eltuz.com/wp-content/uploads/2016/02/rasm813.jpg" data-url="https://eltuz.com/kundalik/6659/" data-services="facebook,odnoklassniki,twitter,telegram" data-counter="ig">


“КЕЧА КАСБСИЗ ЭДИМ, БУГУН ШОГИРД ҲАМ ТАЙЁРЛАЙМАН…” – Ўзбекистон касаба уюшмалари Сирдарё вилоят Кенгаши\nАЁЛЛАР БАНДЛИГИГА КЎМАК…\nМАНЗИЛ-КОЛОНИЯ ВА ТЕРГОВ ҲИБСХОНАЛАРИГА МОНИТОРИНГ ТАШРИФИ АМАЛГА ОШИРИЛДИ\n“КЕЧА КАСБСИЗ ЭДИМ, БУГУН ШОГИРД ҲАМ ТАЙЁРЛАЙМАН…”\nХОДИМ ҲАМИША ҲИМОЯДА\n06/07/2021 sirdaryo 0 Comments\nХовос туманилик Фарида Раҳмонқулова анчадан буён ишли бўлиш, ўзига мос касбни эгаллашни орзу қиларди. Яқинда унинг орзуси ушалди: аёллар сартароши ҳунарини ўрганиб гўзаллик салонида иш бошлади.\nСирдарё вилоятининг Ховос, Сардоба ва Гулистон туманида Фарида каби орзуси ушалган хотин-қизлар бир қанча. Бунга Ўзбекистон касаба уюшмалари Федерациясининг навбатдаги ташаббуси кўмакчи бўлмоқда. Чекка маҳаллаларда енгил конструкцияли гўзаллик салонлари топширилиб аёллар бандлиги таъмин бўлаётир. Эътиборлиси, ишлаш истагини билдирган аёллар аввал касбга ўқитилиб, сўнгра уларга шинам жой, керакли жиҳоз ҳозир қилинмоқда. Бу ҳақида Фариданинг ўзи бизга гапириб берди:\n-3 нафар фарзанд тарбияси билан бўлиб, ишлай олмаганман. Энди бирор касбни эгаллаб ишлаш, оила даромадига ҳисса қўшиш ниятида эдим. “Аёллар дафтари”га ёзилгач, сартарошлик бўйича тайёр иш, бунинг устига бепул ўқув курси борлигини эшитиб хурсанд бўлдим. Айтишгани рост экан, 15 кун давомида 72 соат ўқув дарсларини тингладик. Пойтахт меҳмонхонасига жойлашиш, соҳанинг мутахассисларидан дарс олиш, буларнинг ҳеч бирига чиқимдор бўлмадик, ҳатто! Талабалик бахтини ҳис қилгандай бўлдим. Ҳозир шинамгина салонда барча шароит, иш қуроллари билан меҳнатимни бошладим.\nГулистон тумани, “Олтин водий” мфйлик Наргиза Ҳасанова ҳам айни имконият сабаб муносиб ишли бўлди. Илгари сартарошлик касбига қизиқиб бир муддат шогирд тушган. Лекин етарли тажриба, маблағ бўлмагани учун таваккал қилишни ортга суриб келди. “Аёллар дафтари” берган имтиёз унинг кўп йиллик режалари амалга ошишига кўмаклашди.\n-Соҳани ҳақиқий устозлардан ўрганиш, таълим олиш кўп устунлик берар экан. Мономарказда ўқиш бошида ёқмаган эди. Аввал шу соҳада озроқ ўрганганларим етади деб ўйлаган эканман, -дейди Наргиза Ҳасанова. -Соҳанинг энг малакали устозлари бизга ҳунарнинг нозик сирларини ўргатиш билан иш жойини озода сақлаш, санитария қоидалари, тадбиркорлик омиллари ҳақида ҳам билим беришди. Ўз салонимда қишлоқ аёлларига сифатли хизмат кўрсатиш билан бирга ҳунаримни ўргатишни, шогирд тайёрлашни ният қилдим.\n← ХОДИМ ҲАМИША ҲИМОЯДА\nМАНЗИЛ-КОЛОНИЯ ВА ТЕРГОВ ҲИБСХОНАЛАРИГА МОНИТОРИНГ ТАШРИФИ АМАЛГА ОШИРИЛДИ →\nЭЪТИБОРДАН ДИЛЛАР МУНАВВАР\n05/10/2020 sirdaryo ЭЪТИБОРДАН ДИЛЛАР МУНАВВАРda fikr bildirishni o'chirish\nКАСАБА УЮШМАСИ АРАЛАШУВИ БИЛАН ХОДИМ ЎЗ ИШИГА ТИКЛАНДИ\n17/02/2020 sirdaryo КАСАБА УЮШМАСИ АРАЛАШУВИ БИЛАН ХОДИМ ЎЗ ИШИГА ТИКЛАНДИda fikr bildirishni o'chirish\nArxiv Oyni tanlash Iyul 2021 Iyun 2021 May 2021 Aprel 2021 Mart 2021 Fevral 2021 Yanvar 2021 Dekabr 2020 Noyabr 2020 Oktabr 2020 Sentabr 2020 Avgust 2020 Iyul 2020 Iyun 2020 May 2020 Aprel 2020 Mart 2020 Fevral 2020 Yanvar 2020 Dekabr 2019 Noyabr 2019 Oktabr 2019 Sentabr 2019 Avgust 2019 Iyul 2019 Iyun 2019 May 2019 Aprel 2019 Mart 2019 Fevral 2019 Yanvar 2019 Dekabr 2018 Noyabr 2018 Sentabr 2018 Avgust 2018 Iyul 2018 Iyun 2018 May 2018 Aprel 2018 Mart 2018 Fevral 2018 Yanvar 2018 Dekabr 2017 Noyabr 2017 Oktabr 2017 Sentabr 2017 Avgust 2017 Iyul 2017 Iyun 2017 May 2017 Aprel 2017 Mart 2017 Fevral 2017 Yanvar 2017 Dekabr 2016 Noyabr 2016 Oktabr 2016 Sentabr 2016 Avgust 2016 Iyul 2016 Iyun 2016 May 2016 Aprel 2016 Mart 2016 Fevral 2016 Yanvar 2016\n17/07/2021 sirdaryo 0\nШу кунларда сўлим масканлар болаларнинг завқу-шавқига тўла. Соғломлаштириш оромгоҳлари фарзандларнинг мириқиб дам олиши, табиат қўйнида куч тўплаши, шунингдек, фойдали машғулот\n06/07/2021 sirdaryo 0


Ҳомиладор аёлнинг ҳаётини 6 ёшли ўғли...\n08.05.2020 08:14 0 3128\nАнглиянинг Сток-он-Трент шаҳрида ҳомиладор аёл сепсис туфайли кутилмаганда хушидан кетиб қолди. Ўттиз бир ёшли Ники Люис ўша вақтда ҳомиладорликнинг 26 ҳафтасини бошидан ўтказаётган бўлган.\nАёл кеч тушгандан сўнг ўзини ёмон ҳис қилади ва чарчаганини рўкач қилиб, ухлагани йўл олади. Унинг турмуш ўртоғи тунги вақтда ишлагани туфайли соат 18.00да ишга кетган эди.\nОрадан бироз вақт ўтгач 6 ёшли Макс онасидан хабар олгани келади. У онасини уйғота олмагандан сўнг холасига Соняга қўнғироқ қилади. Суҳбат давомида онаси ғалати нафас олаётгани туфайли қўрқиб кетаётганини айтади.\nСоня дарҳол тез ёрдамни чақиради ва ўзи ҳам Люислар уйига етиб келади. Макс шифокорларни ичкарига киритиш учун анча уринишига тўғри келади. У стул ёрдамида юқоридаги ғаладондан калитни олади ва уни почта туйнуги орқали шифокорларга узатади.\nНики дарҳол шифохонага олиб борилган ва у ерда унга сепсис ташҳиси қўйилган. У бир ҳафта даволанишига тўғри келди. Ники ўзига келиб олгандан сўнг, агарда ўғлининг тезкор ҳаракатлари бўлмаганда ҳаётдан кўз юмиши муқаррар бўлганини етказишди.\nОрадан бир неча ой ўтгач Ники қиз фарзандни дунёга келтирди. Маҳаллий нашрлардан бири Максни «Бизнинг қаҳрамонларимиз» номинациясига муносиб деб топди.\nХориж 16/06, 00:00\nАнглияда оққуш боланинг бошини тешиб қўйди\nКоронавирус 12/06, 14:59\nОлимлар коронавируснинг янги кутилмаган аломатини аниқлашди


Алишер Усмонов Forbesнинг энг бой россияликлар рўйхатида бешинчи бўлди - 21.03.2017, Sputnik Ўзбекистон\nЖаҳонннинг энг бой кишилари орасида Алишер Усмонов 66-ўринни эгаллади 21.03.2017, Sputnik Ўзбекистон\n© Sputnik / Алексей Филиппов / Фотобанкка ўтишБизнесмен Алишер Усманов\nЖаҳонннинг энг бой кишилари орасида Алишер Усмонов 66-ўринни эгаллади\nТОШКЕНТ, 21 мар — Sputnik. Forbes рейтингида энг бой россияликлар орасида келиб чиқиши ўзбекистонлик бўлган Алишер Усмонов бешинчи ўринни эгаллади.\nРейтингни "Новатэк" ва "Сибур" ҳаммуассисиси, 18,4 млрд доллар бойликка эга Леонид Михельсон бошқармоқда. Умумжаҳон рейтингида у 46-ўриндан жой олди.\nАлишер Усмоновнинг бойлиги эса 15,2 млрд доллар деб баҳоланмоқда. Усмонов жаҳон бойлари орасида 66-ўринни эгаллади.\nРўйхатдан Михельсон ва Усмонов билан бирга Алексей Мордашов (17,5 млрд), Владимир Лисин (16,1 млрд), Геннадий Тимченко (16), Вагит Алекперов (14,5), Михаил Фридман (14,4), Владимир Потанин (14,3), Андрей Мельниченко (13,2), Виктор Вексельберг (12,4) жой олишди.


Бензема адвокати: “Карим Вальбуэнага можаро ҳақида хавотирланмасликни ва товламачиларга видеони чоп этишга имкон беришни айтган”\n20:23 / 08.11.2015\nМадриднинг “Реал” футбол жамоаси ҳужумчиси Карим Бенземанинг адвокати Сильвен Кормье “Лион” жамоаси яримҳимоячиси Матье Вальбуэнани шантаж қилиш атрофида вужудга келган вазият борасида ўз фикрларини айтиб ўтди. Бенземага ушбу иш бўйича айблов қўйилган.\n“Каримда бошқа исталган одам каби ҳуқуқ бор – айбловчилар аввал жабрдийдани сўроқ қилишлари керак. Ва шундан кейингина айблов қўйишлари лозим эди.\nБироқ бу вазиятда аксинча бўлган. Улар аввал Каримга айблов қўйишган ва энди улар Вальбуэна уларнинг версиясини қўллаб-қувватлашига умид қилиб ўтиришибди.\nМен яқинда шуни аниқладимки, терговчилар 5 октябрда Бензема ва Вальбуэна ўртасидаги суҳбат асосида хулоса чиқаришган.\nБаъзи жойлар менинг мижозим фойдасига талқин қилинмаган. Терговчилар мендан Бензема ва Вальбуэна ўртасидаги суҳбатнинг охирини эшиттирмай, яширишди. Карим бу суҳбат охирида Вальбуэнага пул тўламасликни тавсия қилган.\n“Бензема Вальбуэнага “Можаро ҳақида хавотирланма, шунчаки оилангга бу ҳақда айт ва товламачиларга буни чоп этишга йўл қўйиб бер” деб айтган, деб маълум қилди Кормье.\nАввалроқ Бензема Вальбуэнага товламачиларга пул тўлаши кераклигин айтгани таъкидланган эди.\nМаълумот учун, Бензема Франция терма жамоаси бўйича ўз жамоадоши Вальбуэнани шантаж қилиш иши бўйича 4 ноябрда ҳисбга олинган. Полиция маълумотларига кўра, Вальбуэнадан унинг иштирокидаги жинсий характердаги видео учун пул талаб қилинган.


Interfutbol.Uz | Президентимиз Шавкат Мирзиёев Мираброр Усмонов оиласига таъзия билдирди\nПрезидентимиз Шавкат Мирзиёев Мираброр Усмонов оиласига таъзия билдирди\n2019-03-15 21:33:00 175 0 Ahadxon\nМамлакатимиз жамоатчилиги жудоликка учради. Ўзбекистон Республикаси Олий Мажлиси Сенати аъзоси, давлат ва жамоат арбоби Мираброр Усмонов шу йил 15 март куни оғир хасталик туфайли вафот этди. Президент Шавкат Мирзиёев марҳум хонадонига ташриф буюриб, рафиқаси ва фарзандларига ҳамдардлик билдирди.\nМ.Усмонов Ўзбекистон Республикаси Олий Мажлиси Сенатидаги кўп йиллик фаолияти давомида билими, катта ҳаётий тажрибаси билан қонунлар ишлаб чиқилишида фаол иштирок этди. Ўзбекистон Миллий Олимпия қўмитаси президенти сифатида мамлакатимизда спортни ривожлантиришга катта ҳисса қўшди.\nМираброр Усмоновнинг кўп йиллик самарали меҳнати давлатимиз томонидан муносиб тақдирланиб, “Меҳнат шуҳрати”, “Фидокорона хизматлари учун”, “Эл-юрт ҳурмати” ва “Дўстлик” орденлари ҳамда “Ўзбекистон Республикасида хизмат кўрсатган ёшлар мураббийси” фахрий унвони билан мукофотланган эди.\nДавлатимиз раҳбарининг марҳум хонадонига ташрифи халқимизга хос олижанобликнинг, мамлакат ривожига ҳисса қўшган инсонларга эҳтиромнинг яна бир ифодаси бўлди. Қуръон тиловат этилиб, марҳумнинг ҳақига дуо қилинди.\nПрезидентимиз марҳумнинг эзгу ишларини ёдга олди.\n– Мираброр Усмонов мустақиллигимизнинг оғир-енгил кунларини тортган, халқимизга, Ватанимизга катта хизматлар қилган улуғ инсон эди. Одамларга қўлидан келганча яхшилик қиларди. Оиласига, юртига, давлатга садоқатли эди. Кейинги пайтларда соғлиги яхши бўлмаса ҳам Сенатнинг ҳамма мажлисларида қатнашишга ҳаракат қилди, фойдам тегсин дерди, – деди давлатимиз раҳбари.\nТаъзияга йиғилганлар Президентимизга миннатдорлик билдирди.


Огоҳ бўлинг: Колорадо қўнғизи - хавфли зараркунанда\n18:22 09 Июня 2020\nКолорадо қўнғизининг узунлиги 9 – 12 мм. ҳар бир устки қанотларида бештадан қора чизиқлар мавжуд, учиши жуда яхши, муйловлари мавжуд. 11 бўғимли асосидан учига томон йўғонлашиб боради. Тухуми сариқ 1,2-1,8 мм чўзиқ овал ялтирок, личинкаси 15-16 мм. буртган тўқ сариқ қизғиш рангда. Қўнғизлар ишлайди 20-60 см. тупроқ остида эрта баҳорда картошкалар униб чиқиши билан бир қаторда қўнғизлар ҳам чиқа бошлайди.\nОзиқланиб булар урчийди ва ҳар бир урғочилар барг остига туп–туп қилиб 30 донагача ҳар бир урғочи қўнғгиз 400–600 ва айримлари 2000 тагача тухум қўйиши мумкин. Ташқи муҳит ва шароитга қараб тухумдан личинкалар чиқиши 5-17 кунни ташкил этади. Личинкалар ва қўнғизлар кўпайиб кетса, ўсимликнинг танасидан ташқари ҳаммасини еб қўяди.\nКолорадо қўнғизи фақат итузумдошлар оиласига мансуб, яъни картошка, помидор, бақлажон, бангидевона, итузум каби ўсимликларни еб ривожланади. Колорадо қўнғизи жуда катта иқтисодий зарар келтиради. Унга ўз вақтида карантин тадбирларини ва биологик кимёвий, механик, агротехник қарши кураш ишларини олиб борилмаса, ўсимликларони 50-100 фоиз нобуд қилиши мумкин. Бу зараркунандага бепарволик жуда катта ташвиш олиб келади. Кимёвий қарши кураш ишларида Ўзбекистонда рухсат этилган кимевий воситалардан фойдаланиш шарт.\nНаманган вилояти ўсимликлар карантини ҳудудий инспекцияси\nМингбулоқ тумани инспектори.


15:01 / 29.06.2021\n29 июнь куни Ўзбекистонга яна 1 миллион доза ZF-UZ-VAC2001 вакцинаси олиб келинди. Бу ушбу вакцинанинг мамлакатга келтирилган 6-партияси ҳисобланади.\n29 июнь куни ZF-UZ-VAC2001 вакцинасининг навбатдаги 1 млн дозаси Ўзбекистонга олиб келинди. Бу ҳақда ССВ матбуот хизмати хабар бермоқда.\nБу ушбу вакцинанинг Ўзбекистонга келтирилган 6-партияси бўлиб, бундан аввал ZF-UZ-VAC2001нинг:\n10 июнда — 1 миллион доза партиялари келтирилган.\nБугунги кунда Ўзбекистоннинг вакцина захираси 6,4 миллион дозага етди ва шундан ҳозигача 3,4 млн дозадан ортиғи вакцинация жараёнларида қўлланди.\n30 июнь куни ZF-UZ-VAC2001 вакцинасидан яна 1 млн доза олиб келиниши кутилмоқда.\nЎзбекистонда сўнгги суткадаги эмлаш жараёнида коронавирусга қарши 130 мингга яқин вакцина қўлланди. Ҳозирги кунгача Ўзбекистонда коронавирусга қарши жами 3 409 257 доза вакцинадан фойдаланилган, уларнинг 1 174 587 дозаси иккинчи ва 236 043 дозаси учинчи босқичда қўлланган. Шунга кўра, мамлакатда жами эмланганлар сони 1 998 627 кишини ташкил этмоқда.\nМамлакатда июнь ойи охиригача 4 миллион кишини коронавирусга қарши эмлаш режалаштирилган. Ўзбекистонда коронавирусга қарши эмланувчилар гуруҳи яна кенгайди. Энди 50 ёш ва ундан катталар бепул вакцина олиши мумкин. Тошкентда 28 июндан 18 ёшдан катта бўлган барча қатлам коронавирус инфекциясига қарши давлат бюджети маблағлари ҳисобидан ихтиёрий тарзда оммавий эмланади.\nБундан олдинроқ Санитария-эпидемиологик осойишталик ва жамоат саломатлиги хизмати бошлиғи ўринбосари Ботир Қурбонов Ўзбекистонга Pfizer, Moderna ёки ЖССТ тасдиқлаган бошқа вакцина келиши кутилаётгани тўғрисида маълумот берганди.


Онанинг танбеҳи: «Маккага имом бўлгур» | FargonaZiyo.uz\nОнанинг танбеҳи: «Маккага имом бўлгур»\nАллоҳ таолoнинг энг улуғ инъомларидан бири бу – сўз неъматидир. У икки томони кескир қиличга ўхшайди. Хоҳласа яхшиликка ёки ёмонликка ишлатиш мумкин. Жим туриб саломат қолиш ҳам мумкин.\nИмом Бухорий раҳматуллоҳи алайҳнинг «Ал-жоме ас-саҳиҳ» китобларида келган ҳадисда Пайғамбаримиз соллаллоҳу алайҳи васаллам: “Ким Аллоҳга ва охират кунига иймон келтирган бўлса, қўшнисига озор бермасин, ким Аллоҳга ва охират кунига иймон келтирган бўлса, меҳмонини ҳурматласин, ким Аллоҳга ва охират кунига иймон кетирган бўлса, яхшиликни гапирсин ёки сукут сақласин”, деганлар.\nҲақиқатан ҳам инсон бир оғиз сўз билан бутун умрлик ҳаёт риштасини боғлаши ёки шошқалоқлик қилиб уни узиб ҳам юбориши мумкин. Бир сўз билан иймон калимасини айтиб, қалби билан тасдиқлаб, дунё-ю охират роҳатига эришиш ёки, Худо сақласин, диндан чиқарувчи сўзни айтиб, дунё ва охират жазосига мубтало бўлиши ҳам мумкин.\nСўздан тўғри фойдаланмасдан, беҳаё сўзларни айтиб, ноўрин гаплар билан бировнинг дилини оғритиб, гуноҳга ботса ҳам бўлади. Ёки насиҳат қилиб, ўзгаларнинг қалбига хурсандчилик киритиб, савобга эришса ҳам бўлади. Қуйидаги ҳадисларда тилимиз орқали қандай фойдаларга, савобларга эришиш мумкинлигини ўрганамиз. Имом Термизийнинг «Ал-жоме ал-кабир» китобларида келади.\nРосулуллоҳ соллалоҳу алайҳи васаллам: “Ким субҳаналлоҳил аъзим ва биҳамдиҳи (ҳамд бирла, буюк Аллоҳни пок деб ёд этаман) деса, жаннатда у учун бир хурмо кўчати ўтқaзилади”, деб марҳамат қилганлар. Яна ушбу китобнинг «Қуръон фазилати» деган бобида Пайғамбаримиз соллаллоҳу алайҳи васаллам «Ихлос сураси Қуръоннинг учдан бирига тенг келади» деганлар. Бундан ташқари биз билмаганимиз учун ёки билсак ҳам, дангасалик қилиб айтмаётган кўплаб зикру тасбиҳлар бордир.\nЮқоридагилардан маълум бўладики, инсон кўплаб гуноҳлару хатолардан тийилиб, зикрларни айтиб, қанчадан-қанча савоб олиб, ширин сўз билан ўзгаларни хушнуд қилишга уриниши керак экан.\nСўзимизни Маккаи Мукарраманинг имоми бўлган шайх Абдураҳмон Судайснинг сўзи билан тамомлаймиз. У кишидан бу даражага қандай эришдингиз деб сўрашганда, онам мендан аччиқланганларида қарғаш ўрнига, “Маккага имом бўлгур”, деб танбеҳ берар эдилар, деб жавоб берган эканлар.\nPrevious Post: “Иймон либоси”га ким муносиб?\nNext Post: “Менимча, бир англашмовчилик бўлганга ўхшайди”


Фарғона вилоятида ўз жонига суиқасд қилмоқчи бўлган аёл ва унинг 2 ёшли фарзанди ҳаёти сақланиб қолди\n10:58 / 06.03.2017\n2017 йил 3 март куни соат 10:50ларда, Қўштепа тумани ИИБ ҳуқуқбузарликларни олдини олиш бўлинмаси бошлиғи майор Давлат Даминовга туман ҳокимининг ўринбосари, хотин-қизлар кенгаши раиси Муҳаббат Мўйдинова қўнғироқ қилиб, Дўрмон қишлоқ фуқаролар йиғини ҳудудидан оқиб ўтган катта Фарғона каналининг ўнг томонида бир нафар аёл киши қўлида вояга етмаган фарзанди билан ўйчан аҳволда ўтирганлигини, ҳозирда унинг олдига бораётганлиги ҳақида хабар берган, деб ёзади Ўзбекистон Ички ишлар вазирлиги матбуот хизмати.\nМазкур хабардан сўнг, майор Д.Даминов зудлик билан М.Мўйдинова айтган жойга етиб борганида, канал қирғоғида ўтирган аёл ўз жонига суиқасд қилиб, қўлидаги вояга етмаган фарзанди билан бирга ўзини каналга ташлаб юборган.\nШу вақтда йўловчилар Қўштепа тумани Лангар қишлоқ фуқаролар йиғинида яшовчи фуқаролар Абдуҳамид Ғуломов ва Азизжон Бўтаевлар уларни қутқариш учун ўзларини сувга ташлашган. Уларни ортидан майор Д.Даминов ҳам сувга ташлаб чўкиб кетаётган аёлни ва унинг вояга етмаган фарзандини қутқаришга харакат қилиб, болани қутқариб олиб, сувдан чиқариб, қирғоқда турган йўловчи фуқаро Абдураҳим Ҳошимовга берган. Сўнг эса ортига қайтиб унинг онасини қутқариш учун ҳаракат қилаётган фуқаролар билан биргаликда аёлни ҳам қутқариб қирғоққа олиб чиққан. Майор Д.Даминов аёл ва унинг фарзандига биринчи тиббий ёрдам кўрсатиб, хизмат автомашинасида Қўштепа тумани Лангар қишлоғида жойлашган шифохонага олиб борган.\nИчки ишлар ходимининг ва фуқароларнинг ҳушёрлиги туфайли она-боланинг ҳаёти сақланиб қолинди.\nҲозирда 1994 йилда туғилган аёл ва унинг 2 яшар фарзандининг аҳволи қониқарли ҳолатда.\nМазкур ҳолат юзасидан туман прокуратураси томонидан терговолди суриштирув ҳаракатлари олиб борилмоқда.


Байденни Путин билан учрашувга АҚШ разведкаси тайёрлаган — “Time” | Qalampir.uz\nБайденни Путин билан учрашувга АҚШ разведкаси тайёрлаган — “Time”\nОлам\t12 Июнь 17:08 7397\nАввалроқ АҚШ Президенти Жо Байден ва Россия раҳбари Владимир Путин бир неча кунлардан кейин, аниқроғи 16 июнда Швейцариянинг Женевасида юзма-юз учрашиши ҳақида хабар берган эдик.\nБайден Путин билан учрашувда қаттиқ ва дадил гапиришни режалаштираётган бўлса-да, унинг мақсади — Путиннинг қизиққонлигига чек қўйиб, икки мамлакат ўртасидаги зиддиятни юмшатиш. АҚШ Президенти Россия раҳбари билан учрашувга қаттиқ тайёргарлик кўрди. Бу ҳақда Американинг “Time” журнали ўз манбаларига таяниб ёзмоқда.\nМаълум қилинишича, Байденни Путин билан учрашувга АҚШ Марказий разведка бошқармаси директори Уилям Бернс, СССРнинг парчаланиши арафисидаги АҚШнинг Москвадаги собиқ элчиси тайёрлаган.\nУилям Бернс ва бошқаларнинг фикрига кўра, Москванинг ҳаракатларини “Совуқ уруш” давридагидек жиловлаш керак. “Путин қаерга бормасин, у қаршиликка учраши керак”, дейди АҚШ Президенти маъмуриятнинг юқори лавозимдаги расмийси.\nҚайд этилишича, Жо Байден ушбу учрашувни бошқаришга қодир. У Сенатнинг ташқи алоқалар қўмитаси аъзоси ҳамда вице-президент сифатида АҚШ-Россия муносабатлари бўйича ўнлаб йиллар давомида сиёсий баҳсларда қатнашган.\nАҚШ Президентининг ушбу учрашувга қанча вақт тайёргарлик кўргани борасидаги саволга Оқ уй матбуот котиби Жен Псаки: “У 50 йилдан бери тайёргарлик кўрмоқда”, дея жавоб қайтарган.\n“Бу тажриба Байденга Путин билан юзма-юз учрашганда устунлик бериши мумкин. АҚШнинг собиқ Президенти Жорж Буш 2001 йилда Путин билан учрашганда унга ишониши ва “унинг қалбини ҳис қила” олганини айтганди. Бушдан фарқли ўлароқ Байден Путинга ишонмаслиги ва унда “руҳ” йўқлигини айтмоқда”, дея ёзади нашр.\nЭслатиб ўтамиз, Владимир Владимирович америкалик журналистга берган интервьюсида АҚШнинг собиқ Президенти Дональд Трампдан фарқли равишда Жо Байденни ҳақиқий сиёсатчи ва профессионал, деб билишини айтганди.\nМаълумот ўрнида, яқинда Россия ва АҚШ давлат раҳбарлари ўртасида бўлиб ўтадиган учрашувга Швейцария қаттиқ тайёргарлик кўрмоқда. Учрашув XVIII асрга оид қасрда бўлиб ўтади. Хавфсизликка ҳам алоҳида эътибор қаратилган. Ўша куни маҳаллий аҳолининг кўчага чиқмаслиги сўралган ва ҳатто учрашув вақтида мамлакат ҳаво ҳудуди парвозлар учун ёпилиши айтилган.\n02 Август 13:59 30574\n03 Август 15:51 23230\n03 Август 13:06 21435\n01 Август 15:29 21326\n01 Август 21:20 21151


5000 га яқин андижонлик қора рўйхатда\n25 октябр 2021, Тошкент вақти: 19:28\nҲозиржавоб гуруҳ вакилларига кўра, Андижонда расмийларнинг "қора рўйхат"ига тушиш учун масжидда намоз ўқишнинг ўзи кифоя қилади.\nАндижон вилоятида 4744 киши диний-экстремистик ташкилот аъзоси сифатида рўйхатга олинган, дея маълум қилади Ўзбекистондаги Ҳозиржавоб гуруҳ ҳокимият тизимларидаги манбага таянган ҳолда.\nҲозиржавоб гуруҳ вакиллари маълумотига кўра, Андижон вилоят ҳокимлигида Миллий хавфсизлик хизмати, Ички ишлар вазирлиги, прокуратура, "Камолот" ёшлар ҳаракати, "Нуроний" ва "Маҳалла" репсублика жамғармаларининг вилоятдаги идораларидан иборат махсус гуруҳ тузилган бўлиб, унга вилоят ҳокими етакчилик қилади.\nКомиссия ўз олдига маҳаллаларда махсус рейдлар уюштириб, диний-экстремистик гуруҳлар аъзоларини аниқлашни мақсад қилиб қўйган.\nҲозиржавоб гуруҳ мазкур комиссия аъзолари тузган рўйхат таркибини ҳам эълон қилди. Рўйхатга ваҳҳобийлик оқимига мансубликда гумон қилинган 1540 киши (71 таси аёл), акромийликда гумонланаётган 1182 киши (123 таси аёл), “Ҳизбут-Таҳрир” партиясига аъзолиги айтилаётган 1996 киши (269 таси аёл), таблиғчи экани тахмин қилинаётган 14 киши киритилган. Рўйхат муаллифлари “нурчи”ларни ҳам унутмаганлар. “Қора рўйхат”да 12 та андижонлик “нурчи” ҳам бор.\nДиний-экстремистик гуруҳ аъзолари рўйхатига кириб қолиш учун, Ҳозиржавоб гуруҳ хабарига қараганда, муайян вақт Ўзбекистондан ташқарида бўлиш, мунтазам намоз ўқиш, мунтазам масжидга қатнаш, диний мотивлар билан қамалганларга қариндошлик, диндорлик белгиси бўлган кийим кийиш ва бошқа шунга ўхшаш сифатлар етарлидир.\nАндижонликларнинг вилоят расмийлари назарида “зарарли диний-экстремистик оқимлар” бўлмиш турли диний гуруҳларга қўшилиб қолишининг олдини олиш мақсадида масжид имомлари билан тарғибот-ташвиқот ишлари олиб борилаяпти, масжид эшиги олдида назорат ўрнатилган.\nҲозиржавоб гуруҳ, шунингдек, Андижонда ўрта мактаб ва коллеж ўқувчиларининг масжидга боришини таъқиқлаш амалиёти ҳам давом этаётганини, масжидда намоз ўқийдиган ёшларнинг ота-оналари билан тегишли суҳбатлар ўтказилаётганини маълум қилади.\nАйни пайтда Ўзбекистоннинг Ўзбекистоннинг Жиззах, Сирдарё ва Тошкент вилоятларида сиёсий ва диний мотивлар бўйича шов-шувли учта суд ўтказилмоқда.\nСирдарё ва Жиззахда судланаётган 90 дан зиёд диндор “Жиҳодчилар” гуруҳига аъзоликда айбланмоқда.\nТошкент вилоятининг Чирчиқ шаҳрида судланаётган 15 кишига эса ўтган йилнинг ёзида содир этилган қўш жиноят, яъни Тошкент шаҳар имом-хатиби Анвар қори Турсуновга суиқасд уюштирилиши ва Ички ишлар вазирлиги мутасаддиси Ҳасан Асадов ўлдирилишида айбланаяпти.\nҲар уччала маҳкама ҳам ёпиқ тарзда ўтказилмоқда.


Трансформаторнинг кучланиш тенгламаси ва алмаштириш схемалари » Energetika » Referat » Referat | Haqida\nAsosiy / ReferatEnergetika Трансформаторнинг кучланиш тенгламаси ва алмаштириш схемалари\nFayl hajmi 57,83 kB\n1.\tТрансформаторнинг чулғамларини индуктивлиги\n2.\tИдеал трансформаторнинг трансформациялаш коэффициенти\n3.\tТрансформаторнинг ишлаш принципи\n4.\tТрансформаторнинг кучланиш тенгламалари\n5.\tТрансформаторнинг салт ишлаши\nТрансформаторнинг чулғамларини индуктивлиги\nТрансформаторларнинг магнит ўзагини магнит сингдирувчанлиги магнитланиш циклида ўзгариб турганлиги учун чулғамларининг ўзиндукция L ва ўзаро индукция индуктивликлари М ҳам ўзгариб туради. Магнит ўзакнинг магнит сингдирув-чанлигини ўзгариб туриши натижасида манбага уланган трансформаторнинг магнитловчи токини таркибида асосий гармоника билан бирга юқори тартибли гармоникалар ҳам мавжуд бўлади. Трансформатор ишлаганда магнитловчи токга юклама токи қўшилади. Магнитловчи Iо ток таркибидаги юқори тартибли гармоникалар юклама токига нисбатан жуда кичик бўлганлиги сабабли трансформаторларнинг иш режимларини ўрганишда уларни ҳисобга олинмаса ҳам бўлади. У ҳолда, магнитланиш жараёнида L ва М ларни ўзгармас деб қабул қилиш мумкин.\nФараз қилайлик, магнит ўзакдаги Фп магнит оқимини бирламчи чулғамдаги I1 ток ҳосил қилсин. Магнитловчи ток ва магнит оқими магнит занжирини ҳисоблашда аниқланади. У ҳолда, бирламчи чулғамнинг ўз индукция индуктивлиги\nбу индуктивликни магнит ўзакнинг қаршилиги орқали ҳам аниқлаш мумкин.\nбу ерда Rп - магнит ўзакнинг қаршилиги, W1- чулғамнинг ўрамлар сони.\nХудди шундай иккиламчи чулғамнинг индуктивлиги\nШундай қилиб бирламчи ва иккиламчи чулғамларнинг тўла ўз индукция индуктивликларини трансформатордаги сочилиш магнит оқимларини ҳисобга олиб, қуйидагича ёзиш мумкин:\nL11=L1+ L1 L22=L2+ L2 (3-4)\nбу ерда L1 ва L2 лар сочилиш магнит оқими таoсиридаги индуктивлик.\nБирламчи ва иккиламчи чулғамлар орасидаги ўзаро индукция индуктивлиги\nсочилиш магнит оқими таoсирида чулғамлар орасида ҳосил бўлувчи сочилиш ўзаро индукция индуктивлиги М га тенг. Юқоридагиларга асосан тўла ўзиндукция индуктивлигини\nифода ёрдамида аниқлаш мумкин.\nИдеал трансформаторнинг трансформациялаш коэффициенти\n1) қувват исрофлари йўқ (чулғамларининг қаршилиги ва магнит ўзакдаги қувват исрофлари нолга тенг)\n2) магнит ўзакнинг пўлатини магнит сингдирувчанлиги п=, ўзакнинг тунукалари бўлакларга бўлинмаган;\n3) чулғамлар ҳосил қилган магнит индукция куч чизиқларининг ҳаммаси магнит ўзак орқали оқиб ўтади ва магнит индукциянинг ҳар бир куч чизиғи бирламчи W1 ва икиламчи W2 чулғамларининг барча ўрамларини кесиб ўтади.\nЮқоридаги шартларнинг охиргиси бажарилганда бирламчи ва иккиламчи чулғамлар орасидаги электромагнит боғланиш тўла бўлади ва чулғамларнинг электромагнит боғланиш коэффициенти\nбирга тенг бўлади.\nБу ерда М - чулғамлар орасидаги ўзаро индукция индуктивлиги;\nL11, L22 - бирламчи ва иккиламчи чулғамларнинг ўзиндукция индук тивликлари.\nТрансформаторнинг синусоидал магнит оқими кесиб ўтган бирламчи ва иккиламчи чулғамларида индукцияланган электр юритувчи кучлар (э.ю.к.)\n= -  W1 Фп cоs  t\n= -  W2 Фп cоs  t (3-7)\nбу ерда: Фп - магнит ўзакдаги магнит оқимини амплитудаси;  – бурчак частотаси; W1 ва W2 лар бирламчи ва иккиламчи чулғамларнинг ўрамлар сони.\nБу электр юритувчи кучларнинг таъсир этаётган қийматлари.\nИдеал трансформаторларнинг чулғамларини актив r1  0 ва индуктив қаршиликлари х1 0 бўлганлиги сабабли чулғамларда ва магнит ўзакда қувват исрофлари бўлмайди. Идеал трансформаторларда магнит ўзакнинг магнит сингдирувчанлиги чексиз (п =  ) бўлганлиги учун қуйидагини ёзишимиз мумкин:\nU1 = E1 ва U2 = E2 (3-10)\nЮқоридаги тенгламалардан (3-8) ни (3-9) га бўлиб ва (3-10) ни ҳисобга олиб трансформаторнинг трансформациялаш коэффициентини аниқлаймиз,\nбу ерда К - трансформаторнинг трансформациялаш коэффициенти деб аталади.\nЮқорида айтиб ўтганимиздек, идеал трансформаторларда актив ва реактив қувват исрофлари бўлмаганлиги сабабли бирламчи ва иккиламчи чулғамларнинг қувватлари тенг бўлади, шунинг учун:\nU1 I1 = U2 I2 (3-12)\nтенгликни ёзишимиз мумкин.\nБу тенгликдан фойдаланиб,\nни аниқлашимиз мумкин.\nИдеал трансформаторнинг трансформациялаш коэффициенти (3.13) ёрдамида иккиламчи чулғамдаги токни аниқлаймиз\nШундай қилиб, идеал трансформаторларда бирламчи ва иккиламчи кучланиш чулғамларнинг ўрамлар сонига тўғри пропорционал бўлиб, бирламчи ва иккиламчи токлар эса, шу чулғамларнинг ўрамлар сонига тескари пропорционал бўлади.\nТрансформаторнинг ишлаш принципи\nУзгарувчан токнинг частотасини ўзгартирмасдан кучланишини бир катталикдан иккинчи катталикка ўзгартирувчи электромагнит статик аппаратга трансформатор деб аталади. Оддий трансформатор электр энергияни қабул қилувчи битта бирламчи ва электр энергияни истеoмолчига узатувчи битта иккиламчи чулғамдан иборат бўлади. Электр энергия бирламчи чулғамдан иккиламчи чулғамга электромагнит индукция ёрдамида узатилади. Чулғамлар орасидаги электромагнит боғланишни кучайтириш учун уларни магнит ўзакка жойлаштирилади.\n9-расм. Бир фазали икки чулғамли трансформатор\nФараз қилайлик, уч фазали трансформаторнинг бирламчи чулғами уч фазали синусоидал кучланишли манбага уланган булсин (9-расм).\nБирламчи чулғам-даги i1 ток синусоидал формада ўзгарувчан маг-нит оқимини ҳосил қи-лади. Магнит оқими Ф1 магнит ўзак орқали оқиб ўтади ва ўз йўлида бир-ламчи ва иккиламчи чўл-ғамларни кесиб ўтади ва уларда Е1 ва Е2 электр юритувчи кучларни индукциялайди. Урамлар сони W2 га тенг иккиламчи чулғамга Z2 юклама уланганда бу чулғам орқали I2 ток оқиб ўтади ва чулғамни учларида U2 кучланиш қарор топади. Чулғамлар орасидаги электромагнит боғланишни, яъни бирор чулғамдаги ҳосил бўлган магнит оқимнинг бошқа чулғамни кесиб ўтишини, ўтган мавзуларда кўриб ўтилган электромагнит боғ-ланиш коэффициенти С орқали аниқлаш мумкин.\nМагнит ўзак орқали оқиб ўтаётган умумий магнит оқим Фп ни трансформаторнинг бирламчи ва иккиламчи чулғамларидан оқиб ўтаётган I1 ва I2 токлар ҳосил қилади.\nТрансформаторнинг кучланиш тенгламалари\nТрансформаторнинг кучланиш тенгламасини дифференциал кўриниши\nТрансформаторларнинг иш режимларини кучланиш тенгламалари ёрдамида ўрганиш мумкин. Манбанинг кучланишини ўзгариш частотаси f=5кГц дан кичик бўлганда, трансформаторнинг элементлари орасидаги (ўрамлар ва ғалтаклар) сиғим токлари номинал токка нисбатан жуда кичик бўлади, шунинг учун уларни ҳисобга олинмаса ҳам бўлади. У ҳолда, бир фазали икки чулғамли трансформаторнинг кучланиш тенгламасини дифференциал қўриниши қуйидагича ёзилади:\nU1 = r1 i1 + L11\n-U2 = r2 i2 + L22 (3-14)\nбу ерда U1, U2 ва i1, i2 - лар трансформаторларнинг бирламчи ва иккиламчи чулғамларидаги кучланиш ва токларнинг оний қийматлари; r1, r2 ва L11, L22 –лар бирламчи ва иккиламчи чулғамларнинг актив қаршиликлари ва тўла ўзиндуктивликлари; М - чулғамларнинг ўзаро индукция индуктивликлари.\nТрансформаторнинг юқорида келтирилган кучланиш тенгламасидан кўриниб турибдики, бирламчи чулғамдаги кучланиш чулғамда кучланишнинг актив пасайиши r1i1 ва бирламчи чулғамнинг электр юритувчи кучи e1 ни мувозанатлашга сарфланар экан.\nКучланишлар тенгламаларини тузишда бирламчи чулғамни электр энергияни қабул қилувчи ва иккиламчи чулғамни эса, истеoмолчилар учун электр энергия манбаи деб ҳисобланади.\nТрансформаторнинг кучланиш тенгламасини комплекс кўриниши\nБизга маълумки, куч трансформаторлари ва махсус трансформаторлар синусоидал ўзгарувчан ток ва кучланишда ишлайди. Шунинг учун трансформаторларнинг кучланиш тенгламаларини дифференциал кўринишидан кўра ток ва кучланишнинг таъсир этаётган қийматлари учун, кучланишлар тенгламаларини комплекс формада ифодалаш қулайроқ. Бунинг учун трансформаторнинг дифференциал кўринишдаги кучланишлар тенгламасига қуйидаги белгилашларни киритамиз:\ni1= 1e jt U1= e jt\t(3-15)\ni2= 2e jt U2= e jt\nКучланиш тенгламасини комплекс кўринишида ифодалаш учун юқоридаги (3-14) тенгламага (3-15) белгилашларини қуйиб, дифференциал-лаб, га бўлиб, қуйидаги тенгламалар системасига эга бўламиз.\nбу ерда X11= L11; X22= L22; X12=M - лар трансформаторнинг бирламчи ва иккиламчи чулғамларининг ўзиндукция ва ўзаро индукция индуктив қаршиликларини ифодалайди.\nЮқоридаги тенгламалар системаси симметрик юкламага уланган трансформаторларда бўлиб ўтадиган электромагнит жараёнларни тўла ифодалайди. Трансформаторнинг кучланишлар тенгламалари системаси фақат магнит ўзакдаги қувват исрофларини ҳисобга олмайди, бу исрофларни ҳисобга олган ҳолда тенгламалар системасини ёзиш, алоҳида масалани ташкил этади.\nТрансформаторнинг чулғамларини келтириш\nАгар трансформаторларнинг бирламчи ва иккиламчи чулғамларининг ўрамлар сони тенг бўлса, иккала чулғамдаги ток ва кучланишларни бир хил тартибда ёзиш мумкин бўлади. Шунинг учун реал трансформатор ўрнига унга эквивалент бўлган, яъни бирламчи ва иккиламчи чулғамлари бир хил ўрамлар сонига тенг бўлган келтирилган трансформаторни кўриб ўтамиз.\nЮқорида кўрсатилганидек, ток, кучланиш ва бошқа ўзгарувчиларни комплекс шаклида векторлар билан ифодалаш мумкинлиги трансформаторларни ҳисоблаш ва уларнинг иш режимларини ўрганишда анча қулайликлар яратади. Трансформаторнинг чулғамларининг ўрамлар сони тенг эмаслиги (W2  W1) электр юритувчи кучлар (Е2 Е1), токлар (I2I1) ва чулғамларнинг бошқа кўпчилик параметрларини, яъни актив (r2 r1) ва индуктив (Х2Х1) қаршиликларнинг тенг бўлмаслигига олиб келади. Бу эса, айниқса, трансформациялаш коэффициенти катта бўлган трансформаторлардаги содир бўлаётган жараёнларини ҳисоблашни, вектор диаграммаларини қуриш ва ундан фойдаланишни қийинлаштиради. Бундай қийинчиликлардан қутилиш мақсадида трансформаторларнинг чулғамларини бир-бирига келтириш усулидан фойдаланилади. Кўпинча иккиламчи чулғамни бирламчига келтирилади. Бунинг учун иккиламчи чулғамни қайта ҳисобланади. Урамлар сони W2 га тенг бўлган иккиламчи чулғам бирламчи чулғамга шундай келтириладики, янги эквивалент иккиламчи чулғамнинг ўрамларини сонини W1 га тенг деб қабул қилинади. Соддароқ қилиб айтганда, иккиламчи чулғамнинг ўрамлар сонини W1 га тенг деб ҳисобланади.\nБунинг учун реал ва келтирилган чулғамлар бир хил катталикдаги магнит майдонни ҳосил қилишлари шарт. Келтирилган икиламчи чулғамнинг геометрик ўлчамлари ва ташқи кўриниши реал трансформаторникига ўхшаш бўлиб, магнит ўзакда реал иккиламчи чулғамга ўхшаш ўрнатилиши керак.\nКелтириш усулининг асосий шарти шундаки, келтириш натижасида трансформаторнинг электромагнит жараёнлари ўзгармасдан қолиши ва бирламчи чулғамнинг иш жараёнига таъсир этмаслиги керак.\nКелтирилган чулғамга таалуқли ҳамма қийматлар келтирилган қийматлар деб номланадилар ва илгариги символларининг ўнг юқори қисмига штрих чизиғи чизиш билан хақиқий иккиламчи чулғам қийматларидан фарқланади.\nУ холда иккиламчи чулғамнинг ўрамлар сони\nмарта ўзгаради. К - катталик трансформаторнинг келтириш ёки трансформациялаш коэффициенти деб аталади. Бундай алмаштириш натижасида трансформаторларнинг ва кат-таликлари келтирилмаган трансформаторнинг U2 ва Е2 ларига нисбатан К марта ўзгаради.\nКелтирилган ва реал трансформаторларнинг ҳамма режимларида қувватлари тенг бўлганлиги учун қуйидаги мувозанат тенгламасини ёзишимиз мумкин.\nбу ерда -келтирилган иккиламчи ток; (3-18) ва (3-19) лардан келтирилган иккиламчи ток:\nШунинг учун келтирилган чулғамнинг кўндаланг кесими реал чулғамникига тенг бўлади, лекин чулғамнинг ҳар бир ўрамини кўндаланг кесими эса К марта камаяди.\nЧулғамлари келтирилган трансформаторларнинг актив ва индуктив қаршиликларини ҳам келтириш коэффициенти орқали аниқлаш мумкин.\nИккиламчи чулғам бирламчи чулғамга келтирилганда қувватлар ўзгармаслиги учун ҳақиқий ва келтирилган чулғамларнинг мисларидаги қувват исрофлари ҳам ўзгармаслиги керак\nбундан ва (3-20) ни хисобга олиб, келтирилган чулғамнинг актив қаршилигини аниқлаймиз\nяoни келтирилган трансформаторнинг иккиламчи чулғамини актив қаршилиги r`2 нинг қийматини аниқлаш учун хақиқий трансформаторнинг иккиламчи чулғамини актив қаршилиги r2 ни трансформациялаш коэффициентининг квадрати марта ошириш керак. Физик нуқтаи назардан қаралганда, чулғамнинг ўрамлар сони К марта ўзгарганда, масалан ортса чулғамни узунлиги ҳам К марта ортади чулғамдаги токнинг зичлиги ўзгармайди деб тахмин қилинганда (чунки, К марта камаяди), ўрамнинг кўндаланг кесим юзаси К марта камаяди, шунинг учун актив қаршилик К2 марта ортади.\nИхтиёрий ғалтакнинг индуктив қаршилиги Х=L=2fL ифода ёрдамида аниқланади. Бунда L- контурнинг индуктивлиги. Индуктивлик L – контурдан ўтаётган 1А ток ҳосил қилган магнит майдоннинг ҳар бир ўрамни кесиб ўтишлар йиғиндисидан ҳосил бўлади. Агар ўрамлар сони К марта ошса, у ҳолда магнит ўзакнинг магнит ўтказувчанлиги ўзгармас бўлганда, Ф(I=1A) ҳам К марта ошади, шу туфайли L=(I=1A) ҳам К марта ортади\nяъни келтирилган трансформаторнинг иккиламчи чулғамининг индуктив қаршилигини аниқлаш учун, r`2 га ўхшаш, хақиқий трансформаторнинг иккиламчи чулғамининг индуктив қаршилигини трансформациялаш коэффициентининг квадрати марта орттириш керак. Келтирилган трансфор-маторнинг тўла қаршилигини аниқлашни юқоридаги тартибда бажариш мумкин. Иккиламчи чулғамнинг тўла қаршилиги Z2=r2+jX2 бўлгани учун (3-24)\nАгар Zтар – иккиламчи чулғам таoминлаётган юкламанинг қаршилиги бўлса, Z`2 сингари Zтар ни ҳам келтириш мумкин\nЮқорида айтилганларга асосан трансформаторларнинг тенгламалар системасида қуйидаги ўзгартиришни киритамиз.\nБундай ўзгартириш математик нуқтаи-назардан бошланғич реал ўзгарувчилардан янги келтирилган катталикларга ўтилган деб ҳисоблаш мумкинлигини кўрсатади. Трансформатонинг комплекс кўринишида ёзилган кучланишлар тенгламаларини системасига келтирилган чулғамлар учун янги ўзгартиришлар ва баoзи соддалаштиришлар киритилгандан сўнг чулғамлари келтирилган трансформаторнинг қуйидаги тенгламалар системасига эга бўламиз:\nбу ерда =К Х12 трансформаторнинг бирламчи ва иккиламчи чулғамларини орасидаги ўзаро индукция индуктив қаршилиги; r1 - бирламчи чулғамнинг актив қаршилиги; r`2-иккиламчи чулғам-нинг келтирилган актив қаршилиги; Х`2-иккиламчи чулғамнинг келтирилган сочилиш индуктив қаршилиги; Х1-бирламчи чулғамнинг сочилиш индуктив қаршилиги; Х2-иккиламчи чулғамнинг сочилиш индуктив қаршилиги.\nTeglar: иккиламчи магнит бирламчи трансформаторнинг чул1171амнинг келтирилган кучланиш 1179аршилиги мумкин марта актив бўлади ўрамлар индуктив индукция 1203ам Трансформаторнинг чул1171амларнинг трансформациялаш трансформаторларнинг\nТрансформаторнинг носимметрик режимлари утиш жараёнлари тусатдан руй беради ...\nЭлектр таъминоти тизимида киска туташув\nМатематик физика тенгламалари типлари. Тор тебраниши тенгламаси


ЎзА - Ғўза парваришида – муҳим палла\n12.07.2018 16:02 Чоп этиш версияси\nҒўза парваришида – муҳим палла\nЭкинга зарур препаратлар берилиб, ғўза ғовлашининг олди олинмоқда. 21 минг 400 тонна “оқ олтин” хирмони кўтаришни режалаштирган туман пахтакорлари 9 минг гектар майдондаги ғўзани уюшқоқлик билан парваришламоқда.\nКечаси суғориш сув сарфини камайтиради, ғўзанинг сувга қонишини таъминлайди. Қолаверса, биологик стимуляторлар билан қўшимча озиқлантириш тадбирларининг тунда амалга оширилиши юқори ҳосилдорлик гаровидир.\n– Механизатор ва сувчиларга кечки овқат ҳамда ярим тунда енгил тамадди ташкил этилиб, агротехник тадбирларнинг қуёш ботгандан сўнг бажарилишига эришаяпмиз, – дейди туман ҳокимининг қишлоқ хўжалиги масалалари бўйича ўринбосари Ином Шакаров. – 40 та “ОВХ 600” техникаси ғўзани суспензия усулида озиқлантиришга йўналтирилган. Мавжуд техникаларни отрядларга бирлаштириб ишлатаяпмиз. Бу эса пахта майдонларини жадал қамраб олиш имконини бермоқда. Шунингдек, 1 минг 840 сувчи чироқ, махсус оёқ кийими ва кетмон билан таъминланди.\nПрезидентимизнинг 2017 йил 8 августдаги “Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида”ги қарори асосида ҳокимлик, прокуратура, ички ишлар ва солиқ идоралари раҳбарлари бошчилигидаги секторлар аҳолининг ижтимоий-иқтисодий муаммоларини ҳал этиш чораларини кўрмоқда. Худди шундай мазкур соҳалар вакиллари қишлоқ хўжалиги ходимларига ҳам камарбаста бўлишаётир.\nВилоят ИИБ матбуот хизматининг маълум қилишича, ички ишлар ходимлари секторларда жамоат тартибини сақлаш, ҳаракат хавфсизлигини таъминлаш билан бирга, агротехник тадбирлар бажарилишида ташкилотчи ва назоратчи вазифасини ўтамоқда.\n– Кимёвий ўғит ва турли воситалар, ёнилғи-мойлаш маҳсулотлари, эҳтиёт қисмларнинг туну кун далага етказиб берилишида узилишларга йўл қўймаслик чоралари кўрилмоқда, – дейди Арнасой тумани ИИБ бошлиғининг ўринбосари, подполковник Акром Мисиров. – Сектор раҳбарлари томонидан илғор механизатор ва сувчилар рағбатлантирилмоқда. Тумандаги 16 сув истеъмолчилар уюшмасининг барчасида механизаторлар уйлари ташкил этилган.\nТуманда тунда ишлаётган техникаларга 4 ёнилғи ташиш машинаси бириктирилган. Яна шунча техник хизмат кўрсатиш бригадаси ҳамда иккита пайвандловчилар гуруҳи фаолият кўрсатмоқда.\nШу кунларда ғўза ҳолатидан келиб чиқиб иккинчи ва учинчи сув берилмоқда. Маҳаллий ўғитни шарбат усулида оқизиш ҳам эътибордан четда қолаётгани йўқ. Ер тобга келиши билан пешма-пеш культивация қилинаётир. Касаллик ва зараркунандаларга қарши олтинкўз, трихограмма каби ҳашаротлар ҳамда феррамон тутқич, шарбатли қопқонлардан фойдаланган ҳолда курашилмоқда.


McDonald’s 2017 йилдан бошлаб буюртмаларни мобил дастурлар орқали қабул қилади\n22:15 / 19.04.2016\nMcDonald’s 2017 йилдан бошлаб ўз ресторанларида таомларга буюртмаларни мобил дастур орқали қабул қилишни режалаштирмоқда ва мазкур ғоя етказиб бериш хизматини ривожлантириш учун янги бир самарали йўл ҳисоблашмоқда. Бу ҳақида ТАСС ахборот агентлигига McDonald’sнинг Россиядаги бошқарувчи директори Алексей Семенов сўзлаб берди.\nУнинг сўзларига кўра, компания мижозлар учун телефон ёки смартфон орқали буюртма бериб, уни тезда ресторанда қабул қилиб олишга имкон берадиган дастурни тайёрламоқда.\n“Ҳозирда дастур жаҳон миқёсида тайёрланмоқда. Маҳаллий миқёсда синовлар ҳали бошлангани йўқ. Менинг фикримча, синовдан ўтказиш ва ишга тушириш (албатта бу синовнинг яхши ўтганидан сўнг) кейинги йилда амалга оширилади”, - деб айтди Семенов.\n“Мобил буюртма” дастури фойдаланувчига буюртмани шакллантиришга ва унинг учун тўловни (телефон ҳисоб рақамга ёки банк картасига уланган бўлади) амалга оширишга ёрдам беради. Мижознинг ресторанга ташриф буюрганда фақатгина буюртмасини олиш керак бўлади. Лойиҳанинг техник қисмлари эса ишлаб чиқилмоқда.\nТАСС ахборот агентлигининг маълумотига кўра, Франциядаги McDonald’s ресторанларида мобил дастурлар ҳозирги кунда мавжуд.\nСеменовнинг таъкидлашича, мобил дастурнинг энг муҳим қисми McDonald’s маҳсулотларининг мижозларга етказиб берилиши ҳисобланади. Унинг сўзларига кўра, таомларни етказиб бериш ҳақидаги ғоя “ҳавода учиб юрибди”, аммо компаниянинг бу савол бўйича тайёр ечими мавжуд эмас.


Ҳиндистонда келин тўй вақтида вафот этди - 1 Июня 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2021 » Июнь » 1 » Ҳиндистонда келин тўй вақтида вафот этди\nҲиндистонда келин тўй вақтида вафот этди\nҲиндистонда келин тўй маросими пайтида вафот этди. Бироқ, оилалар тўйни тўхтатмасликка қарор қилишди ва куёв ҳамда марҳума келиннинг синглиси ўртасида никоҳ тузишди, деб ёзади «India».\nҲодиса Самаспур қишлоғида содир бўлган. Жуфтлик тўй маросимига тайёргарлик кўраётган эди, аммо келин тўсатдан вафот этди. Уни текширишга келган шифокор юраги тўхтаганини айтиб, ўлимни эълон қилди.\n«Биз ҳозирги вазиятда нима қилишимизни билмасдик. Маслаҳатлашгандан сўнг, оилалар синглисини турмушга бериш тўғрисида қарорга келишди», – деди қизларнинг укаси.\n"Бу бизнинг оиламиз учун оғир синов бўлди. Биринчи қизи бир хонада ўлик ҳолда ётар, иккинчиси эса бошқа хонада турмушга чиқарди. Биз ҳеч қачон бундай туйғуларни бошдан кечирмаганмиз», – деди опа-сингилларнинг яқин қариндоши.\nКатегория: DUNYO YANGILIKLARI / ДУНЁ ЯНГИЛИКЛАРИ | Ko'rganlar:: 10 | Добавил: www.horazm.net | Теги: #ahborot, #newsuz, #uznews, #xabarlar, #новости, #Yangiliklar, #news, #Yangilik, #habarlar | Рейтинг: 0.0/0


14:41 / 02 январь 2452 pdf Ўқиш режими + -\nОврўпа халқлари устидан черковнинг ҳукмронлиги янада кучайган пайт... Ҳаётнинг ҳар бир соҳасида инсон чидаб бўлмайдиган ҳолат ҳукм сурар эди. Ўта бузилган динни ўзига дастак қилиб олган черков эса мислсиз туғёнга кетган эди. Черков одамларни Аллоҳ таолога ибодат қилишга эмас, ўзига бўйсунишга мажбурлар эди. Черковнинг даъво қилишича, Аллоҳ таоло ҳаворийларнинг каттаси Пётрга “Мен султонимни черковимга бердим” деган эмиш.\nШунинг учун барча иш папа бошчилигидаги черков арбобларига ҳавола қилинган. Бу эса, ўз навбатида, черков арбобларининг туғёнига олиб келди. Уларнинг бу борадаги туғёнлари атрофлича бўлди;\nРуҳий маънавий ҳаётдаги туғён\nАқлий ва фикрий ҳаётдаги туғён\nЧерков диндорларга иймон келтиришни фарз қилган учликка ишониш, Ийсо масийҳнинг жасади нонга ва қони хамр – ароққа айланиши ва шунга ўхшаш соғлом ақл кўтара олмайдиган ақийдалар ҳақида ақл ва фикрни ишга солишни қатъиян тақиқлади. Бунга ўхшаш инсон ақли бовар қилмайдиган сафсаталарни черков оталари кўплаб ўйлаб чиқарганлар ва диндорларни ўша сафсаталарга чуну чаро демай, ақлни ва фикрни ишлатмай иймон келтиришга мажбурлаганлар.\nМолиявий ҳаётдаги туғён\n“Черков Оврўпадаги ер эгаларининг ва феодалларнинг энг каттасига айланган эди. Мисол учун “Влада” монастирининг ўн беш мингта кичик қасри бор эди. “Сант Гул” монастири эса икки мингта крепостной – ерга боғлиқ қулларга эга эди. Роҳиблардан Кувин Витор деганининг йигирма мингта ерга боғлиқ қули бор эди. Подшоҳ епископларнинг ва монастирларнинг бошлиғини ўзи тайинлар эди. Улар эса бошқа феодал бойлар қатори подшоҳ олдида итоат қасамини ичар эдилар”.\nЧерков одамларга доимий равишда турли-туман солиқлар солиб турарди. Одамлар ўлимдан олдин мол-мулки ҳақида васият қиладиган бўлса, роҳибнинг ҳузурида қилиши керак эди. Бунда ҳам васиятни черков фойдасига бўлиши кўзда тутилган эди. Буларга ўхшаш черков ва унинг ходимларига даромад келтирадиган манбалар кўп эди.\nЧерков одамларининг ахлоқсизликлари\nҲар тарафлама турли имтиёзларга эга бўлган черков пешволарининг ахлоқи мислсиз даражада бузуқ эди. Уларнинг бу борадаги саргузаштлари тилларда достон бўлгани ҳаммага маълум. Биз мазкур одамлар бир-бирини кулдириш учун айтадиган латифлардан эмас, дунёда обрўли ва салмоқли ҳисобланадиган илмий баҳсчиларнинг ҳужжатли маълумотларидан иқтибос келтирамиз.\nАмерикалик тадқиқотчи Вил Дуюрант ўзининг “Цивилизация қиссаси” номли китобининг “Дин арбобларининг ахлоқи” бобида (21-жуз, 83–86-бетлар) жумладан қуйидагиларни ёзади:\n“...Бажио роҳиб ва диний ходимларнинг ахлоқий бузуқликларини, фисқу фасодларини, баднафсликларини, жоҳилликларини ва бепаросатликларини ёмонлаш учун ўзининг барча сўкиш сўзларини ишга солган. Фулинжо “Орландио” китобида ушбу қиссанинг айни ўзини такрорлайди.\nАфтидан ушбу кунлардан раҳмат фаришталари бўлиб кўринаётган роҳибаларнинг ҳам айшу ишратда насибалари бўлган кўринади. Улар хушбичим ва гўзал бўлиб юришган. Венециядаги эркаклар ва аёлларнинг монастирлари яқинлигидан фойдаланиб тез-тез бир тўшакка шериклик қилишган. Монастирларнинг роҳиб ва роҳибаларнинг жинсий боғланишлари ҳақидаги маҳкамаларнинг ёзувлари йигирма жилддан иборат. Аритинонинг Венеция роҳибаларининг қилмишлари ҳақида ёзганларини тилга олишни инсон боласи ўзига эп кўрмайди.\nОдатда босиқ ва мўътадил киши Жутшардини Рим ҳақида сўзлаганда ўзини унутиб, тавозуъни йўқотади ва қуйидагиларни айтади: “Аммо Рим саройига келсак, киши уни сифатлаш учун керакли оғир сўзларни топа олмайди. У абадий қолувчи ор ва номусдир. У оламдаги барча пасткашлик ва хижолатпазликларнинг тимсолидир”.\n“...Ушбу гувоҳликлар муболағага ўхшаб кўринади. Холисона бўлмаслиги эҳтимоли ҳам бордек кўринади. Лекин Катрин Синоияга қулоқ осинг:\n“Юзингни қаёққа бурсанг ҳам, черков ходимигами, епископгами ёки бошқа дин одамигами ёхуд турли диний тоифаларгами, паст табақадаги роҳибу олий табақасидагигами, ёшигами, қарисигамии барибир, албатта, ёмонлик ва разолатдан бошқа нарсани кўрмайсан. Бурнинг жирканч одамий хатолар ҳидини ҳидлайди. Уларнинг барчаси ақли паст, очкўз ва бахилдирлар. Улар руҳий тарбиядан ортда қолганлар. Қоринларини ўзларига илоҳ қилиб олганлар. Улар шовқин-суронли маросимларда еб-ичиб ахлатхоналарда ағанаб ётадилар. Ҳаётларини фисқу фужур билан ўтказадилар. Болаларига фақиру фуқароларнинг молларини егизадилар. Диний хизматлардан қамоқдан қочгандек қочадилар”.\nАлбатта, христиан дини черков арбобларнинг барчаси шуларга ўхшайди, дейиш инсофдан эмас. Уларнинг ичида ўз ақийдаларига мувофиқ яшаганлари ҳам бор. Аммо черков арбобларининг аксар ҳолати юқоридаги иқтибосларда келган ҳолатдир.\nЎша пайтларда черков дини тарқалган барча ҳудудларда, оврўпаликларнинг ўз таъбирлари билан айтилганда, “зулматли асрлар” ўзининг қоп-қора зулмати ила ҳаётнинг барча соҳасининг қамраб олган эди. Бу асрлар ва ҳудудларнинг сиймоси жаҳолат, қолоқлик, саводсизлик, зулм, истибдод инсон зотига ор ва номус бўлган нарсалардан иборат сиймо эди.\n11:39 / 02 январь 1226\n11:52 / 02 январь 1312\nНасронийлик дини мусулмон тадқиқотчиларининг диққатини кўпдан буён ўзига тортиб келади. Бу дин биноси уч асосга барпо қилинган ndash Муқаддас учлик1, дастлабки давоми...\n2812 18:00 / 14 март\n1645 15:00 / 26.12.2018\n2264 15:00 / 02 март\n2222 14:40 / 17.12.2018\n204 19:08 / 12 декабрь


Ҳалолликда ўрнак бўла оладиган ўзбек ёшлари ҳаётидан икки воқеа | Бир пиёла чой\n← Ошкор бўлган “Оқ чой”\nТелефондаги дўқ: «Фоҳиша одам эмасми?» →\nҲалолликда ўрнак бўла оладиган ўзбек ёшлари ҳаётидан икки воқеа\nАллоҳ таолога беадад ҳамду саноларимиз, Пайғамбаримиз Муҳаммад мустафо соллаллоҳу алайҳи васалламга эса беҳисоб саловоту дурудларимиз бўлсин.\nҲозирги кунимизда динимиз кўрсатмаларига амал қилиш амри маҳол, тақво ва парҳезкорликни, ҳоссатан бировларнинг ҳақидан қўрқмоқлик кўпчилик учун гўёки амалга ошмайдиган хомхаёлдан ўзга нарса эмас.\nТўғри, Ислом тарихини ўргансак, ўтган улуғларимизнинг ҳар бири юқорида зикри ўтган фазилатларни ўзида мужассам қилиш борасида барчага намуна бўлдиган даражада ҳаёт кечирганлар. Буни ҳаммамиз яхши биламиз. Лекин бизнинг айбимиз: «Уларнинг даврларида бошқача эди, атроф-муҳит, шарт-шароит, барча фазилатларни ҳосил қилиш учун имконият чексиз бўлган, ҳозир эса умуман бошқача. Агар тақво қиламан десанг умуман яшай олмайсан», деган баҳоналар билан ўзимизни овутамиз.\nАммо бу баҳоналаримиз дунё-охиратда ҳеч қандай муаммони ҳал этмайди, енгиллаштирмайди ва жавобгарлигимиздан соқит ҳам қилмайди. Чунки бизнинг шариатимиз ҳар қандай замон ва маконга мос бўлган шариатдир. Шунинг учун ҳам бу шариат аҳкомлари Қиёмат кунигача боқийдир.\nАгар баъзилар ўйлаганларидек, у маълум бир замон ва маконга хос бўлганида, аллақачон бошқа динларга ўхшаб шариат аҳкомлари бекор қилинар эди. Хулоса шуки, ҳозирги замонда ҳам шариатимиз аҳкомларига амал қилиб, тақвони ўзига шиор қилиб, унга мувофиқ ҳолатда ҳаёт кечираётганлар оз эмас. Сўзимиз қуруқ бўлмаслиги учун икки замондошимизнинг ҳаётида бўлган ҳодисаларни ибрат тариқасида келтириб ўтсак.\nБиринчи воқеа: Яқиндагина бир ёшгина йигитча келиб: «Устоз, дуо қилинг, имтиҳон натижалари эълон қилиниш арафасида турибмиз. Аллоҳ таоло ўзи шарманда қилмасин, яхши баҳо чиқсин», деб дуо сўради. Дуо қилиб бўлганимдан кейин эса: «Устоз, бир нарсадан ниҳоятда ҳижолатдаман. Ёшлик қилдим, имтиҳонга кираётганимда бир йигит қўлимга ручка берди. Бу ручка билан хато ёзилган жойларни бемалол ўчириб, бошқатдан ёзиш имконияти бор экан. Имтиҳонга кираётганимизда текширувчилар ўша ручкани ҳам кўришди, лекин ҳеч қандай эътироз билдиришмади. Мен ҳам нафсимга берилиб, у ручкадан имтиҳон давомида бир неча маротаба фойдаландим, яъни хатоларимни ўчириб, тўғирладим. Энди эса қилган ишимдан ниҳоятда пушаймонман, хиёнат қилдимми, деб қўрқаяпман. Ўзи бошида ота-онам: «Пул бермасанг барибир кира олмайсан», деган эдилар. Лекин мен агар пора бериш йўли билан кирадиган бўлсам, ўқимай қўяқоламан, деб жавоб берган эдим. Бир ҳаромдан қочиб, ўзим билмаган ҳолда иккинчи бир ҳаромни қилиб қўймадимми, дея ҳижолатдаман» – деди.\nАслида ўзининг қилган хатосини ўша жойнинг ўзидаёқ тушуниб етиб, тўғрилашнинг ҳеч қандай айби йўқ. Мен у йигитчанинг саволига жавоб бериб, кўнглини кўтардим. Ичини кемираётган хиёнат тўғрисидаги фикрлардан халос бўлган йигит ўзида йўқ хурсанд бўлиб кетди.\nУмид қиламизки, талабалик учун имтиҳон топширганларнинг ичида бундай ҳалол, пок, адолатли, мухлис, тақволи йигит-қизлар кўпчиликни ташкил этади. Чунки бунга ўхшаган воқеаларни биринчи маротаба кўриб турганимиз йўқ.\nИккинчи воқеа: Бир йигит саволи борлигини айтиб, қабулимга киришга изн сўради. Киргандан кейин эса гап бошлади:\n«Менинг бир дўстим бор, охирги пайтларда жуда ҳам катта қарзга ботди. Қайси ишга қўл урса тескарисига кетди. Менинг ўзимдан ҳам анчагина қарзи бор, мен-ку ҳозир берасан, деб қистаб турганим йўқ. Лекин бошқа бир киши: «Тезлик билан қарзни бер», деб талаб қилавериб ҳол-жонига қўймаётган экан. Биз дўстлар унга закот берайлик, деб таклиф қилсак, у: «Мен Пайғамбар авлодлариданман, менга закот олиш мумкин эмас», деб кўнмаяпти. «Қарздорсанку, аҳволинг ҳам оғир бўлса, олсанг бўлаверади», десак ҳам олмаяпти. Ҳаттоки, қавм-қариндошларидан ҳам суриштириб кўрдик – уларнинг қўлларидаги Пайғамбар авлодларидан эканлигига далолат қиладиган «шажарада» узилиш бор экан. Биз унга: «Пайғамбар авлоди эканлигинг ҳам аниқ эмас экан, закот олиб, қарзингни тўлай қолмайсанми?», десак ҳам кўнмаяпти. «Мен барибир Пайғамбар авлодиман, менга мумкин эмас», деб турибди. Шунга нима дейсиз, қори ака», дея сўради.\nМен унга: «Бир инсон ўзини Пайғамбар авлодиман, менга закот олиш ҳаром, деяётган бўлса, унга сизлар мажбурлаб закот бермайсизлар-ку. Ёки ўзи ҳаром деб турган нарсани мажбурлаб оғзига тиқасизларми? Бу мумкин эмас ахир! Аксинча, дўстингизга закот ҳаром бўлса, эҳсон ва ҳадя қилиш йўли билан ёрдам беринглар. Ахир дўстингиз ниҳоятда тақводор, ўз иффатини ва Пайғамбаримиз соллаллоҳу алайҳи ва салламнинг наслу насабларига тегишли бўлган алоҳида ҳурмат ва эҳтиромни сақлайман, бу йўлда қийналсам ҳам майли, деб турса, сизлар уни бошқача йўлга бошлайсизларми?», деб тушунтирдим. Кейин у йигит ҳам: «Ҳа майли, унда бир нарса дея олмайман, лекин анчагина қарзи бор-да», деб чиқиб кетди.\nҲа азизлар, ҳозирги кунда арзимас мол-дунё учун обрў-эътибори, ғурур-иффати, миллату юрти, иймону эътиқодини сотишга тайёр турганлар қанчадан-қанча. Ҳаттоки, Пайғамбар авлодиман, деб даъво қилиб юрганларнинг қанчаси закот олиш учун мазкур даъвосидан воз кечганига ўзимиз гувоҳ бўлганмиз. Бу йигитга эса осонгина закот олиш йўли билан бутун қарзларидан қутилиб олиш учун шундай имкониятлар бўлиб турганда, у ўзининг тақвоси туфайли шубҳали ёки ҳаром бўлган имкониятдан юз ўгираяпти.\nЮртимизда Пайғамбар авлодиман деяётганлар анча-мунча миқдорни ташкил этади. Аллоҳдан илтижолар қилиб сўраймизки, уларнинг барчаси ҳам буюк шараф бўлмиш Пайғамбар авлоди эканликларига муносиб ҳаёт кечирсинлар. Аллоҳ таоло эса уларнинг сон-саноғини кўпайтирсин.


Яқиндан танишамиз: Пекин-2022 Олимпиадаси иштирокчиси Комилжон Тўхтаев / Olamsport.com\n28 янв 18:27\nЯқиндан танишамиз: Пекин-2022 Олимпиадаси иштирокчиси Комилжон Тўхтаев\nТеглар : Комилжон Тўхтаев\nЎтган йил Токио-2020 Олимпия ўйинларида иштирок этадиган атлетларимиз ҳақидаги таништирув мақолаларимизни чоп этиб борган эдик.\nБугун Сизларга Пекин-2022 қишки Олимпия ўйинларида юртимиз шарафини ҳимоя қиладиган спортчимиз Комилжон Тўхтаев ҳақида маълумот берамиз.\nТўхтаев Комилжон Алиевич 1997 йил 30 октябрь куни Тошкентда таваллуд топган. 2012 йилдан тоғ чанғиси бўйича профессионал тарзда шуғулланишни бошлаган. Биринчи мураббийи Юрий Хлистунов. 2018 йил Пхёнчхан шаҳрида ўткизилган XXIII қишки Олимпия ўйинлари иштирокчиси. Фаолияти давомида бир қатор халқаро мусобақаларда ғолиб ва совриндорлар қаторидан жой олган. Халқаро чанғичилар федерациясининг рейтинги бўйича Пекин-2022 қишки Олимпия ўйинлари иштирокчилари рўйхатидан ўрин эгаллади. Ҳоббиси тоғ туризми билан боғлиқ барча машғулотлар.\nКомилжон Тўхтаев айни вақтда Италияда бўлажак Олимпия ўйинларига сўнгги тайёргарликни олиб бормоқда. Атлетимиз Пекин-2022 доирасида 13 февраль куни гигант слалом, 16 февралда слалом дастурида иштирок этади.\nШҲТга аъзо давлатлар йиғилишига мартабали меҳмонларнинг ташрифи давом этмоқда 0


People журнали сайёрадаги энг гўзал аёлни аниқлади » Ўзбекистон янгиликлари – Zamin.uz\n25 апрель 2019, 07:48\nPeople журналининг ёзишича, америкалик актриса Женнифер Гарнер сайёрадаги энг гўзал аёл деб топилди. Унинг сурати журнал махсус сонининг муқовасида нашр қилинди.\nНашрда айтилишича, актриса Голливуд фильмларида суратга тушишга, ўзининг Упон а Фарм органик маҳсулотлар ишлаб чиқариш компаниясини бошқаришга ҳамда болаларга ёрдам берувчи Save the Children ҳаракатида иштирок этишга улгуради. Бундан ташқари, у 3 фарзанднинг онаси ҳамдир.\nPeople’га берган интервьюсида 47 ёшли актриса ёшлигида ўзини чиройли деб ҳис қилмагани, ота-онаси ҳеч қачон унинг ташқи кўриниши ҳақида ёқимли гаплар айтмаганини тан олган. Шунингдек, ҳозирда ҳам бўш вақтида спорт услубида кийинишини ва тузукроқ пардоз қила олмаслигини қўшиб қўйган.\nГарнер фотосессиядан уйга қайтгач ўзини бироз гўзал ҳис қилишини айтган. Аммо фарзандлари ундан пардозини ювиб ташлашини ва сочларини ёйишини сўрайди.\n«Буни мен хушомад деб қабул қиламан. Улар мени ўзининг оддий онаси каби кўришни хоҳлайди», — дейди у.\nЖеннифер Гарнер — актриса ва продюссер. У «Перл-Харбор», «Қўлингдан келса, мени тутиб ол», «Далласдаги харидорлар клуби» ва «Авлиё Валентин куни» фильмлари билан машҳур. 2005 йил у Бен Аффлекка турмушга чиққан. 2017 йилда эса ажрашган.\nЯнгиликлар » Дунё » People журнали сайёрадаги энг гўзал аёлни аниқлади\n22:33 "Энг кўп ҳақ тўланадиган актриса" номи маълум бўлди\n12:30 People журнали қўшиқчи Pink’ни "сайёранинг энг гўзал аёли" деб топди\n09:29 Актриса Хлоя Морец суюклиси Бруклин Бекхэм ва унинг онаси Виктория Бекхэм билан қандай муносабатда эканлигини очиқ айтди\n09:59 Жулия Робертс ”дунёнинг энг гўзал аёли” бўлди\n20:07 Женнифер Энистон People талқинига кўра дунёнинг энг гўзал аёли деб топилди


Янги очилган фирма, собиқ амалдор ва «Наврўз». Карантиндагиларни кимлар овқатлантирган?\nОчиқ маълумотларга кўра, карантин даврида озиқ-овқат етказиб бериш бўйича энг катта суммадаги шартнома «Наврўз» давлат қабуллар уйи билан тузилган. 23 июлдан то 18 августгача тузилган шартномаларнинг умумий қиймати 71 миллиард сўмдан ортади.\nЗангиота шифохонаси ва Тошкент давлат аграр университетида ташкил этилган карантин марказидагиларни овқатлантириш учун «Mazali taomlar mamlakati» МЧЖ билан қарийб 6,4 миллиард сўмлик шартнома тузилган. Маълумотларга кўра, компания шу йил 3 июлда ташкил топган ва унга Жамшид Раҳматуллаев раҳбарлик қилади.\n«Orient Alliance» ҳамда «Page group» компаниялари таъсисчиси Бахтиёр Ҳошимов 3 миллиард сўмдан кўп давлат харидлари бўйича буюртмаларни бажарган. Яъни у бошчилик қилаётган компаниялар карантинда озиқ-овқат етказиб бериш хизматини кўрсатиб, 3 миллиард 100 миллион сўмдан зиёд даромад кўрган. Ҳошимов ўтган даврда Соғлиқни сақлаш вазирлиги Иқтисодиёт, молия ва прогнозлаштириш бош бошқармаси бошлиғи лавозимида ишлаган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Йигитга совчи келди...\t11:06, 12 январь\tКеча уйдагилар нариги “дўм”да турувчи Манзураларникига совчиликка боришди. Ноз қилиб, совчиларимни қайтарибди. Нима эмиш, чет эллик йигитга тегармиш. Ўргилдим нозингиздан. Айтишларича, Ҳиндистонда бўлажак куёвнинг уйига совчи келаркан. Ғалати-я! Тасаввур қилинг, бизда ҳам шу анъана урфга кирса. Йигит ўқишга кетган. Ота-онаси уйда ўтиришибди. Бир пайт эшик қўнғироғи жиринглайди. Очишса, қўлида тоғора ушлаган эркаклар.